GEMBIRA DENGAR SUARA ISTERI - FAHMI PELIK NYNAA HARIZAL LETAK 7 SYARAT BERJUMPA

Pelakon Nynaa Harizal yang sebelum ini mendiamkan diri akhirnya tampil membuka mulut dengan mengatakan dia sudah menfailkan permohonan cerai terhadap suaminya, Mohamed Fahmi Ilyas, di Mahkamah Rendah Syariah di Johor Bahru, Johor, pada 10 November lalu.

Nynaa yang kini berada bersama keluarganya di Johor Bahru berkata dia sentiasa berdoa agar suaminya itu melepaskan dia secara baik tanpa menjelaskan secara terperinci tentang punca masalah rumah tangga mereka. Selain itu, Nynaa turut menafikan dirinya diculik keluarganya seperi yang didakwa.

Terkini, suami Nynaa mendedahkan isterinya itu meletakkan tujuh syarat untuk bertemu bagi membincangkan urusan perceraian mereka. Kisah pasangan ini bagai kisah legenda Puteri Gunung Ledang di zaman moden.

Biarpun gembira mendengar suara isteri menerusi panggilan telefon, namun perasaan Fahmi, 29, berubah setelah mendengar semua syarat yang diletakkan oleh Nynaa atau nama sebenarnya Nurul Hanynaa Harizal, 25.

Klik untuk gambar besar

"Memang benar dia ada hubungi saya pada 12 November lalu sekitar pukul 6 petang seperti yang dikatakan dalam kenyataannya semalam (Khamis). Pada 30 saat pertama masa dia call, saya gembira dengar suara dia tapi selepas itu saya macam tak sedap hati. Dia beri tujuh syarat untuk berjumpa dengan saya bagi membincangkan masalah kami.

"Syarat pertama, nak jumpa di pejabat peguam di Johor Bahru, keduanya saya kena datang seorang diri. Manakala ketiga, saya tak boleh rakam perbualan. Saya juga tak boleh bawa pemandu, tak boleh bawa bodyguard, tak boleh bawa keluarga dan media. Kata nak jumpa tapi kenapa banyak syarat?" soal Fahmi ketika ditemui mStar pada Jumaat.

Dalam pada itu, Fahmi yang bekerja dalam sektor kewangan mengakui hubungan dia dengan ibu bapa mentuanya mula bergolak selepas berkahwin dengan Nynaa. Tidak dapat memastikan punca sebenar, Fahmi memberitahu berlaku beberapa isu antara mereka antaranya dipercayai melibatkan hal kewangan.

"Sebelum berkahwin, hubungan saya dengan keluarga dia memang sangat baik dan kami rapat. Tapi selepas kami bertunang, keluarga dia terutama ibunya agak lain sikit daripada segi layanan. Sejujurnya memang ada isu antara saya dan ibunya.

"Ada beberapa isu dan salah satunya melibatkan kewangan. Tapi saya tak dapat mengesahkan isu itu menjadi punca sebab saya sendiri tak tahu apa sebenarnya masalah yang menyebabkan hubungan saya dengan keluarganya jadi begini. Saya memang nak berjumpa dengan ibu Nynaa tapi dia tak nak. Nynaa pun beberapa kali cuba untuk baikkan hubungan saya dengan ibu dia," ujarnya.

Pada 11 November lalu, Fahmi membuat tuntutan nusyuz agar pelakon itu kembali taat dan pulang ke pangkuannya selepas hampir dua minggu Nynaa Harizal didakwa keluar rumah tanpa kebenaran.

Permohonan itu difailkan Fahmi selaku plaintif di hadapan Penolong Pendaftar Mahkamah Syariah Wilayah Persekutuan, Noriah Zakaria. Untuk makluman, Fahmi dan Nynaa mendirikan rumah tangga pada 28 Ogos lalu dan sehingga kini belum dikurniakan cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADIA ANNUAR GANTIKAN UYAINA ARSHAD MENGACARA  ‘PENCARIAN NONA SUPERWOMAN’

Setelah mengendalikan pertandingan realiti ‘Pencarian Nona Superwoman’ terbitan Nu Ideaktiv Sdn. Bhd. dan Astro Prima selama dua buah episod bermula 22 September lalu, selebriti Uyaina Arshad dengan berat hati mengambil keputusan untuk mengundurkan diri sebagai hos utama buat sementara waktu kerana terikat dengan komitmen kerja yang tidak dapat dielakkan.

“Pertama sekali tahniah kepada kesemua 12 finalis. Saya memohon maaf kerana tidak dapat bersama anda untuk minggu ketiga dan seterusnya atas faktor tuntutan kerja yang tidak dapat dielakkan.

"Akan tetapi, saya harap anda semua boleh lakukan yang terbaik dan rebut peluang yang diberikan ini sebaiknya.  Peluang ini adalah salah satu peluang yang cukup hebat dan sangat besar yang mampu merubah corak perniagaan anda. All the best!" ujar Uyaina Arshad memberi kata semangat buat kali terakhir.

Terkini, tanggungjawab tersebut digalas oleh selebriti Nadia Annuar yang sudahpun memulakan tugas pengacaraan dalam episod ketiga malam semalam, 6 Oktober 2021.

"Sejujurnya saya tidak pernah menjangka dan berasa amat teruja apabila menerima tawaran untuk menggalas tugas sebagai  pengacara bagi program ini.

Klik untuk gambar besar

"Meskipun bidang pengacaraan bukanlah sesuatu yang baharu buat saya, namun cabaran pada kali ini bukan mudah serta turut memerlukan persediaan rapi. Selain perlu membawa kelainan segar dengan cara yang tersendiri, saya juga perlu menyambung legasi yang ditinggalkan oleh Uyaina Arshad, kata  Nadia Annuar pula.

Untuk makluman, kini masih tinggal 10 finalis yang berjaya mara ke pusingan seterusnya. Mereka terdiri daripada SYU RAMLI (33, Melaka), FAZSFAOZI (35, Perak), LINDA ROOS (36, Kuala Lumpur), ANA NAJIA (26, Perak), RINA HASHIM (35, Kelantan), AYU OMAR (28, Kuala Lumpur), JIEJIE (26, Sabah), AYDA (30, Kelantan), SARAH ISMAIL (34, Kuala Lumpur) dan FAZLIA AKMA (37, Kuala Lumpur).

Apa yang menarik, bagi memberi kelainan dalam rancangan itu, kedua-dua pengacara akan kembali bergabung untuk memeriahkan pusingan kemuncak program tersebut yang dijadualkan untuk berlangsung pada 10 November nanti.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UNFOLLOW ISTERI - ALIFF SYUKRI NAFI BERMASALAH, 'COBA BAHAGIA' TIADA KENA MENGENA

"Tak ada apa-apa yang berlaku antara kami, kami bahagia. Saya bahagia dengan perkahwinan, dengan anak-anak saya... kami bahagia. Saya tak nak sentuh mengenai keluarga saya," demikian kata usahawan kosmetik, Datuk Seri Aliff Syukri yang menafikan dakwaan yang mengatakan rumah tangganya bermasalah susulan tindakannya yang sudah tidak mengikuti isterinya lagi, Datin Seri Shahida di Instagram.

Aliff, 33, ketika ditemui sewaktu sidang media pelancaran lagu 'Coba Bahagia' di Kota Damansara, Petaling Jaya, Selangor itu berkata hubungan rumah tangganya bersama isteri baik-baik sahaja. Dalam pada itu, Aliff ketika ditanya mengenai tindakan Shahida yang juga tidak mengikutinya di Instagram, usahawan tersebut enggan memberikan komen lanjut: "Tiada komen", jawabnya ringkas.

Terdahulu, hubungan rumah tangga pasangan tersebut dikatakan bermasalah selepas kedua-dua mereka sudah tidak mengikuti antara satu sama lain di Instagram. Dakwaan itu dikuatkan lagi apabila lagu terbaharunya, 'Coba Bahagia' yang dilancarkan hari ini seolah-olah ditujukan buat insan bergelar isteri.

Klik untuk gambar besar

Biarpun menafikan hal tersebut, namun, Aliff mengakui lagu itu menggambarkan perasaannya ketika ini yang benar-benar sedih dengan apa yang dilalui: "Dulu saya gembira, sekarang saya tak bahagia. Bahagia itu subjektif. Ada orang kaya bahagia, ada kerjaya bahagia, dapat hadiah bahagia.

"Pada masa sama, lagu ini bukan ditujukan kepada isteri atau keluarga, sebaliknya untuk pendengar yang sedang berdepan dengan masalah kebahagiaan. Apa pun, saya nak bahagia dengan anak dan keluarga," luahnya jujur yang mendirikan rumah tangga dengan Shahida pada Ogos 2007 dan telah dikurniakan lima cahaya mata serta turut mengambil seorang anak angkat.

Sebelum ini, Aliff terpalit dengan beberapa kontroversi sehingga menerima kecaman teruk daripada banyak pihak termasuklah daripada ahli keluarga sendiri. Dalam pada itu, lagu 'Coba Bahagia' merupakan single ketujuh yang diterbitkan usahawan tersebut. Ia merupakan cubaan sulung Aliff menghasilkan sepenuhnya lirik dan lagu berkenaan.

www.myartis.com / Sumber & foto: Astro Gempak, Media Hiburan & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK TAHAN, MELEBIHI TAHAP KESABARAN - TUJU K-CLIQUE & LOCA B BERPISAH

"Saya sudah tidak tahan menjalin hubungan itu dan ia melebihi tahap kesabaran saya. Jadi saya mahu bersuara mengenainya. Selama ini saya tersepit antara rasa sayang dan derita sendirian. Tujuan utama saya adalah untuk menunjukkan kepada umum terutama yang terperangkap hubungan toksik supaya berbuat sesuatu.

"Saya berharap mereka juga akan berusaha lepaskan diri daripada terus menderita," demikian jelas penyanyi Loca B yang tidak berniat untuk mencari publisiti berikutan tindakannya berkongsi foto dan video menunjukkan kesan lebam dialaminya sepanjang dia menjalin hubungan cinta dengan anggota kumpulan hip hop popular, K-Clique iaitu Tuju.

Loca berkata, tujuannya dia cuma ingin bersuara mengenai pengalamannya menjalani hubungan yang penuh toksik itu supaya orang lain dapat mengambil iktibar. Loca turut mengakui dia sudah berpisah dengan Tuju pada hari yang sama. Namun, dia tidak berniat untuk memburukkan Tuju menerusi apa yang dikongsikan itu.

"Itulah keputusan terbaik untuk kami. Saya memang mahu keluar dari hubungan sebegitu kerana tidak mahu tersepit lagi. Tipulah kalau saya tidak sedih apatah lagi kami sudah bersama selama beberapa tahun.

Namun, saya akan terus menguatkan diri menjalani kehidupan dan berusaha bangkit dari segi emosi. Kami sudah sepakat membawa haluan masing-masing demi kebaikan bersama dan saya doakan yang terbaik untuknya," ujarnya.

Loca turut terkilan apabila perkongsiannya itu turut diputar-belit di laman sosial dan dia tidak sangka ia memburukkan lagi keadaan: "Saya terkejut melihat respon di Twitter terutamanya apabila ada yang menuduh Tuju kaki pukul.

"Sebenarnya lebam di tangan saya itu hanya berlaku sekali saja akibat kami masing-masing saling mengasari. Apa yang saya ingin sampaikan adalah kita perlu kuat untuk cuba keluar dari hubungan yang penuh toksik. Namun, ia disalah-erti sehingga berlaku putar belit mengenai situasi kami," katanya.

Terdahulu, Harian Metro melaporkan Loca tampil menafikan dia dipukul Tuju dan kekasihnya itu bukanlah kaki pukul sepertimana tular di media sosial. Tuju kemudian membuat laporan polis berikutan beberapa status dimuat naik di media sosial yang berbaur fitnah dan mengaibkan namanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES DADAH: BENJY DIJATUHI HUKUMAN PENJARA 11 TAHUN, DENDA RM312,539

Selepas didapati bersalah memiliki 4.5 gram dadah methamphetamine, pelakon Khaeryll Benjamin Ibrahim, 38, atau Benjy telah dijatuhkan hukuman penjara 11 tahun dan denda AS$74,000 (RM312,539) oleh Mahkamah Daerah Medan pada Rabu.

"Kami mengisytiharkan Benjy terbukti bersalah kerana memiliki dadah terlarang," kata Ketua Hakim Wahyu Prasetyo Wibowo.

Pada 18 April lalu, Benjy ditangkap pegawai Kastam dan Eksais sejurus tiba di Lapangan Terbang Antarabangsa Kualanamu di Deli Serdang, Sumatera Utara dan dadah berkenaan ditemui dalam duburnya.

Benjy yang merupakan anak kepada pelakon Azean Irdawaty itu sebelum ini pernah berdepan pertuduhan berkaitan dadah di Malaysia termasuk mengedar syabu.

Hukuman yang dikenakan itu lebih rendah berbanding 14 tahun penjara yang dipohon pendakwa.

www.myartis.com / Sumber: Malaysian Digest

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AL-FATIHAH - PENYERI GV, JAMAL MANAP @ PAPA J KEMBALI KE RAHMATULLAH

Selama tiga musim Gegar Vaganza (GV) bersiaran, kelibat bekas anggota kumpulan duo, Asiarasa yang popular pada era 1980-an, Jamal Manap atau lebih dikenali sebagai 'Papa J', 55, pasti kelihatan sebagai penyeri dan penonton setia program tersebut.

Saban minggu, Papa J pasti tampil memberi sokongan dan cukup sporting menari sebagai tanda sokongan kepada peserta program itu.

Terkini tiada lagi penyeri Gegar Vaganza apabila Papa J dilaporkan telah menghembukan nafas terakhirnya pada jam 9.50 malam semalam di Hospital Ampang akibat pendarahan dalam kepala.

Klik untuk gambar besar

Setiausaha Agung Persatuan Seniman Malaysia (SENIMAN), Hafiz Nafiah berkata, Allahyarham menghembuskan nafas terakhir di sisi keluarga.

Difahamkan, Jamal yang menganggotai Asiarasa bersama seorang lagi penyanyi iaitu Khalid Ahmad itu telah terjatuh dan ditemui tidak sedarkan diri di depan pintu bilik air di rumahnya di Taman Kosas, Ampang.

Jamal yang tinggal bersendirian ditemui seorang pekerjanya yang tiba di rumah berkenaan untuk keluar berniaga pada jam 10.15 pagi.

Abangnya, Mohamad Sani, 57, berkata, adiknya dibawa ke Hospital Ampang, di sini, dan ditempatkan di Unit Rawatan Rapi (ICU) dan berada dalam keadaan kritikal serta terpaksa bergantung dengan mesin bantuan pernafasan.

"Saya dan isteri tidak tahu kejadian sebenar kerana dia tinggal seorang diri. Pagi tadi apabila salah seorang pekerjanya tiba di rumah untuk pergi berniaga, dia mendapati Jamal tidak sedarkan diri dan terlantar di depan pintu bilik air sementara air gula yang dimasak juga sudah kering," katanya yang tinggal bersebelahan rumah Jamal.

Menurut Mohamad Sani, Jamal sebelum ini pernah memberitahu kakaknya bahawa dia disahkan menghidap kanser.

"Dia seorang yang tidak suka berkongsi mengenai penyakit yang dialami kepada adik-beradik lain kecuali kakaknya. Baru-baru ini sikapnya sangat lain apabila memberitahu kakak dia tidak tahu berapa lama lagi akan hidup," jelasnya.

Menurut Mohamad Sani, jenazah adiknya akan dikebumikan di Tanah Perkuburan Islam Jalan Ampang, Kuala Lumpur, sebelum solat Zuhur, hari ini.

Kumpulan Asiarasa yang bernaung di bawah Ciku Records milik Manan Ngah ketika itu popular dengan lagu 'Tanda Ingatan' ciptaan komposer terkenal itu.

Takziah kami ucapkan dan semoga roh Allahyarham ditempatkan dalam kalangan mereka yang beriman. Amin.

Sumber: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SALAH SIKIT PENUNGGANG AGAMA" - DA'I SYED NAFI UPAH 'BODYGUARD' KERANA KESELAMATAN TERANCAM

"Bukan bodyguardlah! Abang Mat ni selalu bantu saya. Dia yang selalu bawa kereta kalau saya ada event di mana-mana. Kalau event jauh-jauh macam ni barulah Abang Mat ikut... Kalau setakat pergi kedai tu tak adalah dia.

"Saya tidak pernah menerima ugutan sampai tahap mengancam nyawa dan keselamatan pun. Jadi tidak perlulah sampai nak upah bodyguard. Tapi saya akui mula mengambil pembantu peribadi selepas kontroversi yang melanda," itulah kata-kata penceramah bebas, penyanyi dan usahawan Da'i Syed.

Da'i Syed atau nama sebenarnya Syed Shah Iqmal Syed Mohammad Shaiful, 26, tampil menafikan dakwaan dimana dia terpaksa mengupah pengawal peribadi untuk menjaga keselamatannya.

Jelas Da'i Syed, lelaki yang dikenali sebagai Abang Mat merupakan pembantu peribadinya dan disebabkan itu mereka sering kelihatan bersama. Tambah Syed Iqmal lagi, dia juga tidak pernah menerima ugutan sehingga mengancam nyawa atau keselamatan yang memerlukannya mengupah pengawal peribadi.

Klik untuk gambar besar

Ketika ditanya mengenai reputasi dirinya yng sedikit tercalar selepas kontroversi termasuk digelar penunggang agama, Da'i Syed berkata dia tidak mengambil pusing tentang perkara negatif.

"Bagi saya, saya bukan Nabi atau wali dan saya juga tidak maksum. Saya hanya manusia biasa seperti orang lain yang ada melakukan dosa, kesilapan dan sebagainya. Tetapi tetap ada cita-cita untuk memberi kebaikan orang. Kalau orang tengok kita salah sikit akan dituduh penunggang agama.

"Tetapi apa yang saya cakap atau sampaikan kepada orang tentang apa yang saya tahu dan saya pelajari selama ini. Saya hanya berkongsi ilmu yang saya ada tetapi saya tak cakap saya baik atau tak pernah buat salah," ujarnya.

www.myartis.com / Sumber & foto: Astro Gempak & Instagram Da'i Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM TAK BERIMAN: "BUKANNYA BERBOGEL" - IFA

Selebriti serba boleh, Ifa Raziah jika dilihat sememangnya langsing bak anak dara namun menerusi video yang dimuatnaik baru-baru ini, beliau dikecam apabila tampil dengan gaun pendek yang sendat tanpa lengan.

Bagaiamanapun jelas Ifa, video tersebut memang sengaja dimuatnaik olehnya bagi membuktikan dirinya sudah kurus dan tidak mengunakan sebarang editing untuk tampil kurus dan cantik di media sosial.

"Niat saya memang nak tunjuk. Selama ini saya buat promosi produk di IG orang cakap gambar hasil suntingan.

"Malah tunjuk gambar sebelum dan selepas pun orang tak percaya. Apabila saya tunjuk penampilan sebenar, orang kecam pula. Kalau tak tunjuk kata saya propa dan menipu," katanya.

Menerusi Instagram, Ifa memuatnaik video Live bersama suami serta beberapa rakan menyambut ulangtahun perkahwinan.

Klik untuk gambar besar

Selain dituduh tidak beriman, Ifa juga dikecam kerana berpakaian tidak seperti umurnya yang sudah tua.

"Kenapa susah sangat nak terima hakikat yang saya sudah kurus? Lagi pula dalam video berkenaan saya bukannya berbogel. Orang kita terlalu cepat menjatuhkan hukum tanpa ambil tahu cerita sebenar”

"Pada hari video dirakam, kebetulan saya dan suami menyambut ulang tahun perkahwinan ke-14, Selasa lalu. Memandangkan majlis dibuat di jakuzi rumah, namun, disebabkan ia labuh jadi tidak sesuai untuk berjalan atas air," jelasnya.

Selain itu, Ifa yang menyedari dirinya dikecam ramai mempersoalkan tindakan netizen mengkritik dirinya memakai baju tanpa lengan apabila sudah cantik, padahal beliau sudah tampil begitu sejak dari dulu lagi.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


CHEF WAN TAK SANGGUP LIHAT IBU MERANA: "AMBIL LA NYAWA IBU SAYA DALAM KEADAAN TENANG"

"Ya Allah, di malam Jumaat ini kami berdoa sekiranya sudah tiba masanya, ambil la nyawa ibu saya dalam keadaan tenang. Saya tak boleh lihat ibu merana selama ini. Ia sangat menyakitkan," demikianlah tulis cef selebriti terkenal, Chef Wan menerusi laman Instagram miliknya, dimana dia reda jika Allah menjemput ibunya.

Dalam hantaran yang sama, Chef Wan atau nama sebenarnya Datuk Redzuan Ismail turut berkongsi keadaan terkini ibunya, Noraini Abdullah atau lebih mesra disapa Cik Ani.

"A while ago when they change her diapers is full of blood and her intestine, stomach or liver must have bleeded. A few time I kissed my mom and her feed too and whisper into her ears... "Mom u must go and ease yourself... leave in peace to a better place waiting for u into Allah arm.

Klik untuk gambar besar

"Menguncap emak ya... sambil membacakan ke telinga dia.. saya cium tapak kaki dia dan mohon kepada Allah yang saya bersedia untuk melepaskannya. Baru saya dapat rasakan betapa remuk hati saya ketika melalui saat-saat begini," katanya lagi.

Beberapa hari lalu, Chef Wan ada berkongsikan perkembangan mengenai kesihatan ibunya yang ketika ini sedang sakit tenat. Chef Wan juga berkata, doktor yang sedang merawat ibunya itu memberitahu Cik Ani sudah tidak memberikan tindak balas positif.

Dalam pada itu, Chef Wan memaklumkan, dia enggan meletakkan ibunya di unit rawatan rapi (ICU) kerana mahu ibunya pergi dalam keadaan tenang.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAMAT AKUI KES DADAH ERATKAN HUBUNGANNYA DENGAN EXIST

"Saya tak rasa kesal ataupun gusar tak dapat meneruskan konsert selepas isu penahanan tersebut kerana mendapat sokongan 100 peratus daripada anggota Exist. Sebelum ini mereka tak rapat dengan saya, namun semuanya berubah apabila ujian sebegini berlaku.

"Kami semakin akrab dan saya harap ia akan tetap bersinar demi nama Exists," demikian kata bekas vokalis utama kumpulan Exists iaitu Mamat yang berkata isu dicekup polis kerana positif dadah tidak mematahkan semangatnya untuk terus beraksi dalam konsert Exists Reunion yang akan diadakan pada Sabtu.

Malah menurut Mamat atau nama sebenarnya Mohd Ali Kamarudin, 41, apa yang berlaku menjadikan mereka lebih akrab. Penyanyi yang terkenal dengan lagu 'Rahsia Pohon Cemara' itu ditahan polis pada 8 September lalu kerana disyaki mempunyai kaitan dengan kesalahan dadah ketika menunggang motosikal bersama rakannya di Johor Bahru. Dia bagaimanapun dibebaskan daripada tahanan reman dengan jaminan polis pada 10 September.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHAHEIZY SAM AKUI 'RAPAT' DENGAN SYATILLA MELVIN

Jika tiada angin, masakan pohon boleh bergoyang.

Nah.. peribahasa tersebut kini amat bersesuaian sekali dengan pelakon Shaheizy Sam yang akhirnya mengakui rapat dengan Syatilla Melvin. Katanya, sifat memahami terhadap dirinya merupakan faktor utama mereka menjadi mesra sejak 2011.

“Saya selesa berkawan rapat dengan dia kerana sikapnya yang memahami. Dia tidak pernah bertanya itu dan ini mengenai kerja saya kerana dia faham dan sokong apa yang saya lakukan.

Klik untuk imej besar...

“Namun, saya tidak mahu memikirkan secara serius mengenai persahabatan kami pada waktu ini. Segalanya masih terlalu awal,” katanya kepada media.

Tambah Sam juga, dia tidak suka mendedahkan kisah peribadinya kepada umum. Alasannya, tiada apa yang menarik mengenai hal peribadinya yang mahu ditonjolkan.

“Sebab itu dari dulu lagi saya selesa menyendiri dan tidak banyak bercerita mengenai urusan peribadi termasuk soal cinta,” ujar Sam yang baru-baru memenangi trofi Pelakon Lelaki Terbaik Filem pada Anugerah Skrin 2012.

Namun bila diajukan soalan mengenai dakwaan kononnya dia sudah menemui keluarga Syatilla Melvin yang berkemungkinan 'masuk merisik', Sam bagaimanapun enggan mengulas lanjut. Katanya, dia perlu menjaga hati banyak pihak agar tiada yang 'terluka' dikemudian hari.

“Maaf, saya tidak dapat komen sejauh mana rapatnya hubungan saya dan Syatilla. Cukuplah, saya katakan kami berkawan.

“Banyak hati yang perlu saya jaga, jadi lebih manis jika saya tidak bercakap lebih lanjut,” jelas Sam seolah mahu berselindung.

Untuk info, Syatilla Melvin sebelum ini pernah memasuki finalis Dewi Remaja 2010. Kerjayanya makin meningkat apabila dia berpeluang menjadi model untuk iklan TV hingga dikenali ramai.


NAFI BERCINTA DENGAN PU RIZ - NEELOFA MOHON HORMATI PERDIRIANNYA

Mengenai desas-desus hubungan percintaannya dengan pendakwah yang juga pelakon Haris Ismail atau PU Riz, Noor Neelofa, 31, tampil menafikan. Menurut Neelofa, PU Rizz bukan sahaja rapat dengan dirinya malah seluruh ahli keluarga sejak tiga tahun lalu.

"Tidak, tiada apa-apa. Kami memang sudah kenal sejak tiga tahun lalu. Dia juga rapat dengan adik beradik dan sepupu saya kerana banyak mengadakan kelas agama dan mengaji bersama.

"Sebab itu dia hadir ke majlis perkahwinan itu kerana adik saya, Aqief sendiri yang mengundangnya. Bukan saya yang menjemput. Jadi kalau tanya saya, jawapannya tidak. Jangan risau, sekiranya sudah bertemu jodoh, saya akan bagitahu," jelasnya.

Dalam pada itu, bekas hos MeleTop tersebut berharap agar semua pihak menghormati pendiriannya mengenai hal peribadi.

"Ada beberapa perkara yang tidak perlu saya beri justikasi atau kongsi. Boleh bawa kemudaratan. Saya mohon semua hormat dengan pendirian saya," kata pelakon, pengacara dan usahawan itu.

Terdahulu, desas-desus mengenai hubungan rapat Neelofa dan PU Riz pula diperkatakan netizen apabila kedua-duanya sering dilihat bersama sejak Ramadan lalu apabila pelakon filem 'Ada Apa Dengan Dosa' itu sering menjadi imam solat tarawih dan menyampaikan tazkirah di kediaman Neelofa.

Klik untuk gambar besar

Kisah itu turut menjadi tular di Twitter sehingga menimbulkan spekulasi kononnya mereka mempunyai hubungan istimewa. Namun, perkara itu dinafikan kedua-duanya dan menyifatkan mereka berjumpa atas dasar kerja. Neelofa sebelum ini pernah mengundang PU Riz untuk menjayakan program bacaan 99 Nama Allah sekitar tahun 2018.

Sementara itu, Neelofa enggan mengambil tahu mengenai dakwaan kononnya dia menjadi orang ketiga susulan isu tular membabitkan PU Riz dan seorang wanita, baru-baru ini.

Neelofa berkata, dia enggan mengambil pusing mengenai perkara itu dan lebih selesa tidak berkongsi hal peribadi membabitkan dirinya.

"Saya tak tahu dan tak ambil kisah. Seboleh-bolehnya saya tak mahu tambah kebimbangan mengenai hal itu. Saya pilih untuk kunci diri daripada benda-benda tak patut dan tak ada apa yang boleh saya komen.

"Mengenai hal peribadi saya juga tak mahu bercerita banyak kerana bimbang ia boleh makan diri. Tak perlu buka aib sendiri, begitu juga orang di luar sana. Anda ada media sosial jadi lebih baik jangan terlalu dedahkan hal peribadi.

"Ini bukan benda baharu dan saya ada terdengar orang mengaitkan saya dengan seseorang sebelum ini tapi saya tak ambil kisah," tuturnya.

Terdahulu, bekas kekasih PU Riz iaitu Amal Syahmina tampil memuat naik kenyataan selepas menerima pelbagai kecaman susulan tindakannya mempertikaikan seorang selebriti yang digosipkan dengan pendakwah muda itu.

Tidak semena-mena nama Neelofa dikaitkan netizen walaupun status yang ditulis gadis berkenaan tidak menyebut nama mana-mana pihak. Neelofa berkata, dia enggan terlalu terbuka bercerita mengenai hubungan peribadinya dengan mana-mana individu.

Ini kerana hal membabitkan sesebuah perhubungan adalah perkara yang belum pasti, justeru itu dia memohon orang ramai mendoakan yang terbaik.

"Tunggulah sampai akad. Kalau nak kongsi sikit-sikit okay! Malah dalam Islam kalau bertunang pun tak digalak untuk dihebohkan apatah hubungan yang tak ada ikatan. Jadi hormati keputusan saya untuk tidak terlalu berkongsi kehidupan peribadi," ujarnya.

www.myartis.com / Sumber & foto: Astro Gempak, Instagram Noor Neelofa & Noor Nabila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SIAPA SAKITKAN HATI AWAK, KENA BERHADAPAN DENGAN SAYA..." - ISA KHAN

"Siapa sakitkan hati awak (Risteena), kena berhadapan dengan saya. Saya tak akan benarkan siapa-siapa sakiti hati awak. Semua kenangan kita, saya simpan dalam ingatan dan saya tak akan lupakan semua itu. Memeori indah saya bersama awak.

"Ketika kita mula-mula bercinta, saya jaga awak," demikian kata pelakon Isa Khan yang menjawab soalan tunangnya, pelakon Nur Risteena Munim dengan penuh perasaan dalam sebuah video yang dimuatnaik di laman Instagram.

Berlatatbelakangkan lagu 'Hanya Rindu' nyanyian penayanyi Indonesia, Andmesh Kamaleng, video tersebut telah mendapat lebih 100,000 tontonan selepas dimuat naik bebrapa jam lalu. Sementara itu, menerusi Instagram Risteena pula, Isa turut meluahkan isi hatinya terhadap tunangnya itu.

Klik untuk gambar besar

"Kalau ada perkataan yang  lebih meyakinkan dari cinta, kalau ada sebutan yang lebih luar biasa dari 'I love U', saya dah sebut perkataan itu setiap hari pada awak. Perkataan 'I love U' tu tak cukup untuk saya nyatakn cinta saya pada awak.

"Saya tak pernah ada seseorang yang menghargai saya seperti mana awak hargai saya. Setiap hari perasaan sayang saya bertambah pada awak. Saya tak akan berhenti mencintai awak. Kalau saya lupa ingatan, awak tunjuk video ni pada saya, okay," katanya.

Terdahulu, pasangan ini mengumumkan mereka sudah bertunang di Bali, Indonesia pada 23 November 2019.

www.myartis.com / Sumber & foto: Media Hiburan, Instagram Isa Khan & Risteena Munim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR NOSTALGIA FAIZAL AF4

BIODATA:
Nama sebenar: Mohd Faizal Bin Ramly
Nama glamor: Faizal AF4
Tarikh lahir: Ogos 17, 1984
Bintang: Leo
Tinggi: 175cm
Berat: 75 Kg

Faizal Ramly merupakan artis yang menjadi juara dalam rancangan realiti Akademi Fantasia 4 di Astro. Beliau telah terpilih sebagai Juara kerana bakat cemerlang, personaliti baik, rendah diri dan murah senyuman... dengan slogan 'Senyum sokmo'.

Klik untuk imej besar...

Untuk info, anak muda yang berasal dari Terengganu ini satu ketika dulu hanya membantu ibu saudaranya berniaga di kedai emas.

Faizal menjadikan Allahyarham Sudirman Hj. Arshad sebagai idolanya dan bercita-cita untuk popular seperti Allahyarham Sudir. Selain menyanyi, Faizal juga melibatkan diri dalam bidang lakonan dan perniagaan.


DISAHKAN HAMIL - SHIMA ANUAR RASA TERUJA & TAK SABAR

"Saya memang sukakan kanak-kanak dan tidak sabar menimang anak sendiri. Sebab itu, saya lakukan ujian kehamilan sendiri.

"Pada mulanya hasil ujian kehamilan itu negatif tetapi saya dapat tahu mengandung selepas melakukan ujian sekali lagi tiga minggu lalu.

"Suami juga gembira dengan berita ini dan terus membawa saya berjumpa doktor pakar untuk mengesahkan kehamilan dan melakukan pemeriksaan kandungan," kata bintang filem '7 Petala Cinta' dan 'Highland Tower', Shima Anuar.

Selepas dua bulan berkahwin, Shima atau nama penuhnya Noor Hashimah Anuar, 26, dan suami menerima berita gembira apabila dia disahkan hamil lebih sebulan.

Untuk rekod, Shima berkahwin dengan ahli perniagaan, Mohd Solih Toha, 40, yang juga seorang duda anak dua pada 8 April lalu.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


RABUN SEJAK SEKOLAH - LISA SURIHANI BUAT RAWATAN LASIK HARI INI

Memberitahu akan membuat rawatan lasik, iaitu pembedahan pembetulan penglihatan pada Khamis, pelakon yang juga juri tetap Maharaja Lawak Mega (MLM) 2019, Lisa Surihani berkata, dia mengalami masalah rabun sejak sekolah rendah dan mula memakai kanta lekap ketika berusia sembilan tahun.

"Saya mula memakai kanta lekap sejak berusia sembilan tahun... Selama ini orang tak tahu yang saya bergantung kepada kanta lekap untuk penglihatan lebih jelas. Jadi pada Oktober lalu saya menjalani pemeriksaan di klinik Dr. Muhaya untuk memastikan mata saya ini cukup fit untuk melakukan rawatan.

"Alhamdulillah, lega bila dapat tahu mata saya sihat dan boleh menjalani prosedur membetulkan semula eye sight punya power. Sebelum menjalani rawatan esok, saya diminta untuk tidak memakai kanta lekap selama 10 hari, dan saya harap semuanya dipermudahkan," katanya.

Klik untuk gambar besar

Lisa bagaimanapun tidak memberitahu tentang siapa yang bakal menggantikannya sebagai juri MLM 2019 pada Jumaat. Selain Lisa, MLM 2019 turut menampilkan Najip Ali, Inul Daratista dan Datuk Jamal Abdillah sebagai juri dan pengkritik tetap.

Atau adakah Lisa tetap akan memikul tanggungjawabnya sebagai juri pada minggu ketujuh MLM 2019? Jangan lupa saksikan malam esok bertemakan Moral bersama lapan lagi peserta yang tinggal iaitu Zero, Rojak, Jborn, Rare, Bocey, Puteh, Stone dan Rahmet.

www.myartis.com / Sumber & foto: Astro Gempak & Instagram Lisa Surihani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS 3 TAHUN - NEELOFA LETAK JAWATAN PENGARAH AIRASIA

Pelakon, pengacara dan usahawan, Noor Neelofa atau nama penuhnya Noor Neelofa Mohd Noor, 31, telah meletak jawatan sebagai pengarah bebas bukan eksekutifnya, selepas 3 tahun memegangnya. Perkara tersebut diumumkan oleh syarikat penerbangan tambang murah terkenal, AirAsia Berhad.

AirAsia dalam makluman kepada Bursa Malaysia berkata, syarikat itu menerima notis peletakan jawatan bertarikh 17 Ogos lalu, daripada Neelofa, hari ini.

Menurut syarikat itu, Neelofa menyatakan 'komitmen peribadi lain' sebagai alasan peletakan jawatan beliau. Neelofa dilantik menganggotai lembaga pengarah AirAsia pada 8 Disember 2017.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAHAK BERDARAH, MATA MERAH - VIDA MENANGIS, HAMPIR REBAH DAPAT BERITA CIK B POSITIF

"Allahuakhbar @cikb_havoc66 positif COVID-19. Anak mama yang hebat kena kuat… Bila mama dapat tahu Cik B sah positif COVID, luruh jantung mama. Mujur mama tak rebah, mama panik, mama cuba cool kan diri, mama pujuk diri. Cik B hebat, Cik B Kuat, Cik B boleh lawan.

"Mama tidur dengan Cik B... Mama peluk, kita kongsi minum air. Alhamdulillah mama negatif sebab dah lengkap dos vaksin. Cik B pula bila nak jab dos kedua, demam. Mama ingat Cik B penat bercuti sakan. Semoga cepat sembuh. Anak mama yang hebat sangat tenang buat-buat gembira. Tak nak mama risau," itulah kata jutawan kosmetik, Datuk Seri Vida.

Vida juga memaklumkan beliau negatif COVID-19 walaupun dia merupakan kontak rapat Cik B. Dalam masa sama, Vida turut memohon orang ramai mendoakan kesembuhan anaknya itu yang disahkan postif COVID-19 semalam.

Klik untuk gambar besar

Lebih meluluhkan apabila melihat Vida mengalirkan air mata dan menangis teresak-esak sewaktu memberitahu berita tersebut kepada umum di akaun Instagramnya.

Terdahulu, Cik B memaklumkan dirinya dijangkiti COVID-19 menerusi sebuah video di akaun Instagramnya. Bagaimanapun ik B atau nama sebenarnya Nur Edlynn Zamilleen Muhammad Amin itu memberitahu keadaannya tidak serius dan baik-baik sahaja setakat ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LEPAS BERANAKKAN SOFEA, KAKI SAYA BESAR..." LIYANA JUAL KASUT JENAMA MEWAH

Baru-baru ini, pelakon dan penyanyi Liyana Jasmay menerusi laman Instagram memberitahu berlaku perubahan saiz kakinya selepas melahirkan anak pertama iaitu Sofia Arissa pada 2014. Liyana berkata disebabkan itu dia terpaksa menjual beberapa pasang kasut berjenama kesayangannya kerana tidak lagi boleh dipakai. Menurut Liyana, sesiapa yang berminat boleh menghantar mesej di Instagram miliknya.

Menerusi perkongsian di Instagram itu, Liyana berkata sebelum ini dia memakai saiz 35 tetapi kini kakinya semakin membesar menjadi saiz 36.5: "Selepas beranakkan Sofia, kaki saya besar jadi saiz 36.5. Kasut ini sangat berharga bagi saya sebab itu lama saya fikir nak jual ke tak. Jika ada antara anda yang kaki saiz 35.5 boleh DM saya jika anda betul-betul berminat," tulisnya.

Liyana turut berkongsikan video beberapa pasang kasut berjenama miliknya yang masih berada dalam keadaan baik. Malah, ada di antara kasut berkenaan di beli dari luar negara. Bagaimanapun, Liyana tidak meletakkan harga kasut yang ingin dijualnya itu.

Klik untuk gambar besar

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN CERITA SEPENUHNYA... KALAU SAYANG TAK BUAT MACAM NI" -  PU ABU MOHON MAAF

"Itu bukan cerita penuh. Saya cuma boleh cakap cerita bekas isteri saya tu bukan cerita sepenuhnya. Ia hanya sebahagian. Kalau bekas isteri sayangkan saya, dia tak buat saya macam ni," ujar pencetus Ummah (PU) Abu Sufyan menerusi Whatsapp.

Dalam satu kenyataan kepada mStar Online hari ini, PU Abu kembali menegaskan yang cerita disampaikan bekas isterinya itu bukan kisah yang sepenuhnya.

Semua mengetahui mengenai kisah penceraian PU Abu Sufyan dan bekas isterinya, Ain Afini yang terus mendapat perhatian ramai yang menyifatkan tindakan lelaki itu sebagai tidak wajar dan kejam terhadap perempuan.

Klik untuk gambar besar

Dan menerusi satu kemaskini menerusi Instagram yang kini sudah dipadam, PU Abu menzahirkan rasa menyesal dan meminta maaf atas apa yang telah dilakukan.

"Saya PU Abu memohon maaf di atas kesalahan saya menceraikan isteri ketika mengandung dan saya amat menyesali atas ketelanjuran yang saya lakukan. Saya meminta maaf kepada bekas isteri dan keluarga kerana berlaku sikap tidak adil terhadap mereka," tulis beliau.

PU Abu juga meminta semua pihak untuk berhenti mengecam perbuatannya itu selain akan bertemu dengan bekas isterinya untuk menyelesaikan perkara ini secara baik tidak lama lagi.

www.myartis.com / Sumber: mStar & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEBARAN ASK 2013 - SUHAN MOVIES UNGGULI CARTA

Anugerah Skrin 2013 (ASK 2013) memecah tradisi apabila buat pertama kalinya membuat pengumuman awal lima pencalonan terbaik (Top 5) bagi 30 kategori yang bertanding. Rancangan tersebut disiarkan secara langsung pada Debaran Anugerah Skrin 2013 dari Studio Sri Pentas 2, Plaza Alam Sentral, Shah Alam, Selangor semalam.

Suhan Movies & Trading Sdn Bhd yang menerbitkan drama Mawar Putih Tanda Perpisahan mengungguli pencalonan ASK 2013 apabila mendapat lapan pencalonan daripada 30 anugerah yang dipertandingkan.

Drama lakonan Datuk Rosyam Nor dan Nad Zainal itu dicalonkan dalam kategori Videografi Terbaik, Lakon TV Terbaik, Drama Terbaik dan Pengarah Terbaik Drama menerusi pengarahnya, Bade Azmi.

Manakala barisan pelakon drama tersebut turut mendapat pencalonan dalam kategori Pelakon Lelaki Terbaik (Rosyam), Pelakon Wanita Terbaik (Nad Zainal), Pelakon Pembantu Wanita Terbaik (Ruminah Sidek) dan Artis Harapan Pantene (Yuswaizar).

Sementara drama Aku Bukan Malaikat arahan Erma Fatimah dan Fatihah Untuk Abah (Azma Aizal Yusoof) pula masing-masing mendapat tujuh pencalonan termasuk Pengarah Terbaik dan Drama Terbaik.

Kemuncak acara itu bakal berlangsung pada 29 November 2013 di Dewan Merdeka Pusat Dagangan Dunia Putra (PWTC) Kuala Lumpur pada pukul 9 malam.

Berikut adalah senarai Top 5 ASK 2013:

KATOGERI DRAMA

1. DRAMA TERBAIK

Aku Bukan Malaikat – Rumah Karya Citra Sdn Bhd
Di Bawah Langit Mu – Primeworks Studios
Fatihah Untuk Abah – BZ 2121 Productions Sdn Bhd
Mawar Putih Tanda Perpisahan – Suhan Movies & Trading Sdn Bhd
Neraka Abah – Suhan Movies & Trading Sdn Bhd

2. PELAKON LELAKI TERBAIK DRAMA

Sharnaaz Ahmad - Di Bawah Langit Mu
Faizal Hussein – Fatihah Untuk Abah
Wan Hanafi Su – Har-Hari Terakhir Seorang Seniman
Rosyam Nor - Mawar Putih Tanda Perpisahan
Azhan Rani - Neraka Abah

3. PELAKON WANITA TERBAIK DRAMA

Datin Umie Aida - Aku Bukan Malaikat
Nora Danish – Di Bawah Langit Mu
Sharifah Amani - Fatihah Untuk Abah
Nad Zainal – Mawar Pitih Tanda Perpisahan
Sherie Merlis – Perempuan Itu Ibuku

4. PELAKON PEMBANTU LELAKI TERBAIK DRAMA

Beto Khusyairi – Aku Bukan Malaikat
Azhan Rani - Fatihah Untuk Abah
Amerul Affendi – Hari-Hari Terakhir Seorang Seniman
Shukri Yahya – Perempuan itu Ibuku
Hasnol Rahmat – Tunggu Sekejap

5. PELAKON PEMBATU WANITA TERBAIK DRAMA

Khatijah Tan - Akhirnya Kisah Perempuan
Ruminah Sidek – Mawar Putih Tanda Perpisahan
Liza Abdullah – Neraka Abah
Izreen Azminda – Perempuan Itu Ibuku
Amanda Misbun – Tunggu Sekap

6. PENGARAH DRAMA TERBAIK

Erma Fatima - Aku Bukan Malaikat
Raja Ahmad Alauddin – Di Bawah Langit Mu
Azma Aizal Yusoof - Fatihah Untuk Abah
Bade Haji Azmi – Mawar Putih Tanda Perpisahan
Heykal Hanifah - Neraka Abah

7. ARTIS HARAPAN PANTENE

Aniekeme Samuel – Aku Bukan Malaikat
Shasha Al Khred - Kawan
Adam Shah - Kawan
Yuswaizar – Mawar Putih Tanda Perpisahan
Hadi Nawawi – Tunggu Sekejap

8. DRAMA RANTAIAN TERBAIK

Adam dan Hawa – Global Station Sdn Bhd
Dalam Setiap Sujud – Primeworks Studios
Debunga Lalang – Asia Media Content
Karlos – Frontrow Picture Sdn Bhd
Surat Dari Langit Biru – Rashbir Media Sdn Bhd

9. DRAMA KOMEDI TERBAIK

Keluarga Iskandar – KL Motion Picture Company Sdn Bhd
Mentua VS Menantu – Primeworks Studios
Buletin Cinta – Primeworks Studios
Udin Glamor Balik Kampung – NHF Productions Sdn Bhd

KATEGORI FILEM

10. FILEM TERBAIK

KIL – Grand Brilliance
SAM – Skop Production Sdn Bhd
Rock OO – Grand Brilliance
Istanbul Aku Datang – Grand Brilliance
Langgar – Tayangan Unggul Sdn Bhd

11. PENGARAH TERBAIK FILEM

Nik Amir Mustapha - KIL
Syafiq Yusof - SAM
Mamat Khalid - Rock OO
Bernard Chauly - Istanbul Aku Datang
Syed Hussein – Langgar

12. PELAKON WANITA TERBAIK

Cristina Suzanne - KIL
Lisa Surihani - Sam
Nadia Aqilah - Zaiton Ceritaku
Nora Danish – Mencari Cinta
Jojo Goh – 29 Februari

13. PELAKON LELAKI TERBAIK FILEM

Shaheizy Sam - SAM
Que Haidar - Rock OO
Redza Minhat - KIL
Remy Ishak - 29 Februari
Adi Putra – Langgar

14. PELAKON PEMBANTU WANITA TERBAIK FILEM

Erin Malek - Lari
Datin Umie Aida – Sembunyi
Anne James - KIL
Miera Liyana – Pecah
Yana Samsudin - 2 Kalimah

15. PELAKON PEMBANTU LELAKI TERBAIK FILEM

Khir Rahma – Rock OO
Harun Salim Bachik - KIL
Izzue Islam – 29 Februari
Sharnaaz Ahmad – Juvana
Sofi Jikan – Rock OO

KATEGORI PENERBITAN DALAMAN

16. RANCANGAN DOKUMENTARI/MAJALAH TERBAIK

Lama Terbaru (TV9)
Nona 2013 (TV3)
Detik 12 Malam (TV3)
Hip Hoppin’ Asia (8TV)
Salam Muslim (ASTRO OASIS

17. RANCANGAN BUAL BICARA TERBAIK

The Breakfast Show (ntv7)
Tunggu Sekejap (TV3)
Selami Jiwa Fadzilah Kamsah Istimewa Raya (Astro Oasis)
Suara Kami (Astro Awani)
Bella (ntv7)

18. RANCANGAN HIBURAN TERBAIK

Bella Awards 2013 (ntv7)
Tom Tom Bak All Stars – (Astro Ceria)
Anugerah Blokbuster 2 (Astro Ria)
Amekaw Musim 3 (TV3)
Anugerah Bintang Popular Berita Harian 2012 (TV3)

19. RANCANGAN MUZIKAL TERBAIK

Shout Awards 2012 (8TV)
Laskar Nidji (TV9)
Versus 2 (TV9)
Rooftop (ntv7)
Anugerah Juara Lagu 27 (TV3)

20. RANCANGAN REALITI TERBAIK

Raja Lawak Akhir (Astro Warna)
Jetlag (TV9)
Showdown 2013
The Ultimate Songs (8TV)
Maharaja Lawak Mega (Astro Warna)
21. LAPORAN KHAS / BERITA TERBAIK
Anak Lorong – Buletin Utama (TV3)
Chinese New Year Special , Wayang Kulit (Mandarin News – 8TV)
Rakus (Berita TV9)
Syiah Itu Tidak Berpenghujung (Berita TV9
Kanta K-Pop (Buletin Utama, TV3)


"AKHIRNYA KONVO JUGA..." - AZIAH AF2015 SELAMAT BERNIKAH

"Alhamdulillah. Akhirnya graduate juga selepas 12 tahun sampai Master bah ambik course 'Percintaan' ni. Akhirnya konvo juga. Syukur Alhamdulillah, bermula dengan kawan sekolah, sekelas pula tu, dicuba2 nya ses jd gilpirinn nya, sdh bercinta mengharungi segala jenis ribut taufan melanda bersama juaaa hingga lah sah menjadi suami isteri, gituewww.

"Alhamdulillah terima kasih berikan pinjaman dunia ini ya Allah," demikianlah tulis penyanyi yang juga bekas pelajar Akademi Fanfasia 2015 (AF2015), Aziah yang telah pun selamat mendirikan rumah tangga bersama lelaki pilihannya, 17 Julai lalu.

Berita gembira tersebut  dikongsikan bintang ini yang berasal Tuaran itu menerusi Instagram dan beberapa foto sekitar majlis raja sehari pasangan turut mendapat ucapan tahniah dari kenalan. Aziah pada masa sama turut mengucapkan terima kasih buat semua yang hadir memeriahkan majlis yang dilangsungkan secara sederhana, baru-baru ini.

Klik untuk gambar besar

"Terima kasih keluarga dan kawan2 yang dtg memeriahkan lagi majlis kami yang sederhana ini.. Maaf andai ada yg tidak terbagi tahu, terlepas pandang. Jujur kami sekeluarga mulanya sukar untuk jemput semua atas sbb keadaan kita yg x baik.

"Tp Alhamdulillah majlis yang sederhana ini cukup meriahhh dan ramai yang berkunjung, terima kasih banyak2, maaf andai ada kekurangan dgn majlis kami. Sesungguhnya yang buruk dari kami yg baik hanya dari Allah swt. Terima kasih," titip Aziah yang menyertai AF2015 bersama Sufie Rashid, Syamel, Bila dan ramai lagi.

www.myartis.com / Sumber & foto: mStar & Instagram Aziah AF2015

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - AAIRA AMEENA, NAMA PUTERI SHUKRI YAHAYA & TYA ADNAN

Shukri Yahaya dan isterinya, Tya Adnan telah menamakan anak perempuan mereka yang lahir pada 24 Ogos lalu dengan nama Aaira Ameena.

Buat masa ini, Shukri dan isteri itu masih belum memaparkan wajah penuh anak perempuan mereka ini. Setakat ini hanya sipi-spi sahaja.

Jom tengok!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


14 GAMBAR - SELAMAT NIKAH, NADIA AF6 KINI ISTERI HAFIZ HAMDAN

Tahniah kami ucapkan buat penyampai radio Era, Nadia AF6 atau nama sebenarnya Nadia Haswani Hasnan yang telah selamat bergelar isteri kepada pilihan hatinya, Hafiz Hamdan baru-baru ini.

Selepas majlis nikah, Nadia dan suaminya itu telah diraikan dalam satu majlis resepsi yang diadakan di Kuala Lumpur.

Semoga perkahwinan ini kekal hingga ke akhir hayat.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


CEDERA SERIUS AKIBAT KECUAIAN - FARID KAMIL MAHU SAMAN PRODUKSI?

"Kaki saya sakit, lebam-lebam seperti kena gigitan. Malah, hampir tidak boleh berjalan akibat terkena hujan dipercayai kotor dan mengandungi toksik.

"Saya juga tidak boleh memakai seluar dan tidak boleh tidur malam selama beberapa hari kerana menahan sakit selepas kejadian itu minggu lalu.

"Nelydia pula mendapat gatal-gatal di separuh bahagian badannya," kata pelakon Farid Kamil yang mengalami kecederaan yang serius sehingga hampir tidak boleh berjalan ketika menjalani penggambaran sebuah drama.

Kerjaya sebagai seorang pelakon itu bukanlah mudah seperti yang disangka, mereka bukan sahaja bekerja dalam tempoh masa yang lama tetapi turut terdedah dengan keadaan sekeliling yang mungkin berbahaya.

Sehubungan dengan kejadian tersebut, Farid berkata yang beliau diberikan cuti sakit selama 10 hari dan terpaksa menanggung kesakitan itu selama beberapa hari lamanya.

Klik untuk gambar besar

Bagaimanapun, atas dasar profesional, suami kepada pelakon dan penyanyi Diana Danielle ini tetap menghabiskan baki penggambaran.

Namun, Farid merencana untuk mengambil tindakan undang-undang terhadap pihak produksi atas kecuaian mereka yang tidak menjaga keselamatan artis dan kru di lokasi.

"Isu ini membabitkan soal hidup dan mati golongan artis seperti kami. Saya merancang mengambil tindakan undang-undang terhadap pihak terbabit nanti.

"Jika saya tidak mengambil tindakan tegas kecuaian ini boleh menimpa pelakon lain pula nanti," tuturnya.

Kesian juga dengan Farid yang terpaksa menahan sakit semata-mata kerana kecuaian pihak lain. Tidak kira apa pekerjaan sekalipun, aspek keselamatan harus diambil kira agar tidak timbul sebarang masalah.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


JATUH MOTOSIKAL - HUN HAQEEM CEDERA TERUK DI TUMIT, DISYAKI CEDERA LIGAMEN

Pelakon kacukan Melayu-Cina yang popular dengan watak 'Jekfer' menerusi drama 'Kampung People', Hun Haqeem telah mengalami kecederaan teruk di bahagian kedua-dua tumit apabila terjatuh dari motosikal pada awal pagi, Ahad di sekitar Kuala Lumpur.

Menurut ibu kepada Hun iaitu Suraya, memberitahu anaknya kini dirawat di Pusat Perubatan Universiti Kebangsaan Malaysia (HUKM). Selain tumit kaki, Hun atau nama sebenarnya Haqeem Hermy, 22, itu juga disyaki mengalami kecederaan ligamen dan perlu menjalani pembedahan pada petang atau malam Ahad.

"Hun Haqeem jatuh motosikal sekitar pukul 12 lebih tengah malam tadi. Sekarang dia masih di HUKM. Dia mengalami kecederaan yang teruk di bahagian tumit. Disyaki mengalami kecederaan ligamen dan perlu menjalani pembedahan pada hari ini. Kemungkinan akan dibedah sekitar petang atau malam," katanya.

Klik untuk gambar besar

Pihak pengurusan Hun iaitu syarikat Metrowealth ketika dihubungi turut mengesahkan perkara itu dan memberitahu aktor tersebut masih menunggu giliran untuk dibedah. Hun turut memuatnaik beberapa foto kecederaan yang dialaminya di Instastory miliknya pada Ahad.

Dalam pada itu, Suraya memberitahu kaki anaknya tidak boleh bergerak dalam masa empat hingga enam minggu sekiranya disahkan mengalami masalah ligamen. Suraya juga memohon agar semua peminat mendoakan segala urusan dipermudahkan dan Hun Haqeem diberikan kesembuhan dengan cepat.

"Ketika pembedahan nanti, kalau sah ligamen Haqeem tercedera, kaki dia tidak boleh bergerak dalam tempoh empat hingga enam minggu. Buat masa sekarang, Haqeem masih dirawat dalam bilik wad dan berharap kita sama-sama mendoakan agar segalanya dipermudahkan serta diberikan kesembuhan," ujar Hun yang kini sedang menjalani penggambaran drama 'Seindah Tujuh Warna Pelangi' untuk slot Akasia di TV3.

www.myartis.com / Sumber & foto: mStar & Instagram @Hun Haqeem

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL 7 BULAN - NOURUL DEPP MASIH BERSENAM, MAHU SENANG BERSALIN

"Saya sangat menitikberatkan kecergasan fizikal dan mental. Apabila kita tahu badan mampu bersenam, kita perlu melakukannya. Tiada alasan untuk tidak mahu cergas. Gaya hidup sihat sangat utama. Lebih-lebih lagi kalau mahu senang bersalin, senaman sangat membantu.

"Tidak perlulah senaman berat... Apa yang penting dapatkan nasihat doktor apakah senaman yang sesuai untuk tubuh badan anda. Ini penting terutama bagi ibu-ibu yang ada komplikasi," kata penyanyi Nourul Depp tetap bersenam demi melancarkan proses kelahiran si comelnya, barpun usia kandungan mencapai 30 minggu (tujuh bulan lebih).

Nourul atau nama penuhnya, Noorul Huda Abdul Wahab, 42, memberitahu, tiada alasan untuknya meninggalkan rutin senaman sedangkan dirinya tidak berdepan komplikasi, apatah lagi aktiviti itu mampu menjadikan bayi dikandung cergas.

Sementara itu, Nourul berkata, dia memilih nama Isabella yang bermaksud pejuang agama untuk bayi yang bakal dilahirkan. Tambahnya, dia percaya bayi yang dikandung adalah perempuan.

Klik untuk gambar besar

"Saya sudah beri nama Isabella sejak awal kehamilan lagi. Saya pula minat lagu Isabella, rasanya nama itu sesuai buat anak yang bakal dilahirkan. Suami juga setuju dengan nama ini. Maklumlah, rasa teruja apabila mendapat tahu diri ini hamil.

"Pada masa sama, saya yakin anak yang dikandung adalah perempuan. Berdebar menantikan kehadiran puteri kami nanti... Tinggal beberapa minggu saja lagi," ujarnya.

Untuk makluman, Nourul mendirikan rumah tangga bersama jejaka Perancis, Eriq Daniel Depp, 53. Mereka diserikan dengan kehadiran dua cahaya mata, Zachary Depp, 6, dan Raphael Depp, 4.

Dalam perkahwinan lalu bersama komposer dan penyanyi Ajai, mereka mempunyai anak perempuan yang sudah mencecah usia 20 tahun, Ayu.

www.myartis.com / Sumber & foto: Berita Harian & Instagram Nourul Depp

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMPIR 5 TAHUN MENDUDA - ALONG CHAM ADALAH BAPA & IBU DANIAL, GIGIH KERJA DEMI ANAK

Pelakon dan pelawak, Along Cham, 37, yang sudah hampir lima tahun menduda itu semakin selesa menggalas tanggungjawab sebagai bapa dan ibu serentak demi kebahagian anak tunggalnya, Ahmad Danial, 9. Apatah lagi, Danial kini menjadi rakan paling rapat buat Along dalam berkongsi segala rahsia bersama. Menurut Along, anaknya sangat memahami dan begitu menghormati.

"Fokus saya kini sepenuhnya pada Danial. Saya bekerja gigih untuk cari rezeki bagi menyara kehidupan anak, ibu bapa serta keluarga. Malah, yang penting saya mahu Danial berjaya dalam pendidikannya. Alhamdulillah, pembabitan semula saya dalam lakonan sejak 2018 menampakkan maklum balas sangat positif. Malah, tanpa diduga saya dicalon 'Top 5' Anugerah Skrin (ASK) TV3 pada tahun lalu.

"Buat julung kali, saya dicalonkan dalam kategori Pelakon Lelaki Terbaik Filem menerusi karya Tiada Tajuk arahan Mawi yang dibintangi bersama Hazama dan Joey Daud. Alhamdulillah, rezeki pencalonan berpihak pada saya," katanya.

Biarpun tewas di tangan pelakon Dr Rosdeen Suboh yang membintangi filem One Two Jaga, Along berkata, dia sedikit pun tidak kecewa atau sedih kerana gagal memenangi trofi pelakon terbaik itu. Katanya, Dr Rosdeen layak menang kerana memiliki bakat lakonan yang lebih mantap.

Klik untuk gambar besar

Malah, Along juga menyifatkan pelakon berkenaan sangat berpengalaman dan mempunyai banyak ilmu lakonan. Mengulas perkembangan karier lakonannya kini, Along atau nama sebenar Muhammad Nizamudin Ahmad berkata, dia perlu membuat perancangan semula.

"Pada ketika ini, negara pun dilanda penularan wabak Covid-19 dan industri hiburan baharu dibenarkan 'bernafas semula' oleh kerajaan untuk menjana ekonomi. Justeru, saya bersama beberapa rakan sekarang sibuk dengan perancangan menubuhkan satu badan bukan kerajaan (NGO) yang menjurus pada membantu serta menyuntik inspirasi kepada golongan muda.

"NGO yang bakal ditubuhkan ini cuba membantu golongan muda mengetengahkan keupayaan potensi diri mereka daripada kosong sehingga berpeluang mencapai kejayaan dalam hidup, insya-Allah," tuturnya.

Diminta mengulas lanjut, Along berkata, sekarang belum masa untuk dia berkongsi maklumat terperinci berkaitan penubuhan NGO itu. Katanya, tunggu hingga majlis pelancaran diadakan nanti. Apapun, Along berkata, dia akan terus aktif berlakon kerana hingga kini masih ada tawaran diterimanya.

Cuma, katanya jika tiada aral dia akan berlakon lagi di bawah arahan Mawi. Mengulas kerjasama dengan Mawi yang juga rakan baiknya, Along berkata, dia kagum dengan bakat besar dimiliki juara Akademi Fantasia 3 (AF3) itu dalam bidang seni.

"Saya serasi kerja dengan Mawi kerana dia banyak membantu membentuk watak pada lakonan saya ke arah lebih berkesan. Dia suka beri saya cabaran kerana yakin dengan kemampuan lakonan yang saya miliki untuk dipersembahkan kepada penonton," ujarnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI SYURA BADRON 8 TAHUN LEBIH MUDA, SEORANG PENIAGA MAKANAN

"Alhamdulillah, segala-galanya dipermudahkan. Saya bernikah dengan lelaki bujang dan orang kebanyakan. Dia menjalankan perniagaan makanan kecil-kecilan. Kami berkenalan sejak lima tahun lalu.

"Dalam tempoh itu, dia menjadi penyokong dan pengkritik saya. Ketika saya menceburi perniagaan produk kecantikan kulit, Charmant, dia banyak membantu dan memberi tunjuk ajar.

"Mereka (anak-anak) menangis kegembiraan ketika saya sah bergelar isteri tadi (semalam). Sebagai anak yang kian membesar, mereka faham pergelutan saya dalam meneruskan kelangsungan hidup.

"Namun, apa terjadi, saya tetap menjaga tiga amanah ini dengan baik. Malah, mereka serasi dengan suami selama ini," jelas penyanyi Syura Badron yang meluahkan rasa syukur kerana tiga anaknya merestui perkahwinannya itu.

Klik untuk gambar besar

Semalam, Syura, 36, telah selamat bergelar isteri kepada Muhd Farizat Ismail, 28. Dalam majlis akad nikah tersebut, Syura yang popular dengan lagu berentak irama Malaysia seperti 'Nazam Berkasih' dan 'Bakawali ini menerima mas kahwin berupa jongkong emas seberat 1.5 gram dan turut menerima wang hantaran yang dipersembahkan dalam bentuk set barang kemas yang dirahsiakan nilai.

Syura yang juga merupakan bekas juara musim kedua program realiti, Master Chef Selebriti itu turut menyerahkan lima dulang hantaran berbalas jumlah sama daripada pihak lelaki.

Sementara itu, teman baik Syura, Lan Solo dan isteri, Shila Razlan masing-masing berkongsi berita gembira mengenai pernikahan penyanyi itu di laman Instagram (IG).

Sebelum ini, Syura menikahi Mohd Fadhly Md Yassin pada 16 April 2006. Bagaimanapun, mereka berpisah pada Ogos 2015. Hasil perkahwinan itu, mereka dikurniakan tiga anak iaitu Nurul Dania Irdani, 15, Nurul Qaisara Sofia, 13, dan Muhammad Irfan Aryan, 11.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK TAHU KENAPA DIA SUKA KERETA INI" - IFA RAZIAH HADIAHKAN ANAK KERETA BMW SEMPENA HARI LAHIR KE-17

"HADIAH BMW 🚗 BUAT AQILI @aqili1911. Buah hati Mama & Papa yg tersayang, senyum dan bahagiamu membuat kami semakin kuat. Kami akan memberikan yang terbaik untukmu. Dengan bertambahnya usiamu, semoga Aqili semakin cerdas dan semakin membuat Mama & Papa bahagia.

"Happy birthday, sayang. Tak terasa Aqili semakin dewasa. Semoga dengan bertambahnya usia, semakin bertambah juga kebaikan dan kebahagiaan yang diberikan untukmu. Mama & Papa berharap semoga aqili menjadi anak yang taat kepada Allah SWT dan Rasullullah SAW.. Berbakti kepada Mama & Papa dan menjadi sahabat yang baik untuk sahabat2 Aqili..

"Barakallah fii umrik, anakku yg tersayang. Semoga Allah SWT memberikanmu umur yang panjang dan keberkahan dalam hidupmu. Tidak lupa, semoga selalu dilimpahi rezeki yang berkah dan hati yang selalu bersyukur, semoga Aqili menjadi anak yang soleh didunia dan diakhirat. Aamin Ya Rabbal Alamin 🤲.

"Harini (Semalam) 19.11.2022, genaplah usia Anakku ke 17 tahun. ❤ HAPPY BIRTHDAY TO MUHAMMAD SHAKIR AQILI BIN MOHD YANI 🎂🤲❤," tulis penyanyi Ifa Raziah menerusi sebuah video dimana dia membuat kejutan dengan menghadiahkan sebuah kereta jenama BMW bersempena sambutan ulang tahun kelahiran yang ke-17 anak lelakinya iaitu Muhammad Shakir Aqili.

Klik untuk gambar besar

Meskipun remaja itu belum tamat persekolahan dan tidak memiliki lesen memandu, Ifa yang berkongsi berita gembira itu menerusi hantaran di laman Instagram miliknya itu memberitahu kereta jenis BMW 3 Series berkenaan sudah lama menjadi idaman anaknya.

"Kereta ini merupakan kereta idaman Aqili. Saya pun tak tahu kenapa dia suka kereta ini. Terimalah 'birthday boy'. Selamat hari jadi. Sempena hari jadi Aqili yang ke-17 pada 19 November 2022, saya akan menghadiahkan anak saya sebuah kereta," kata Ifa dalam video tersebut.

Sementara itu, di ruangan komen, ramai tidak sangka remaja seperti Aqili meminati kereta jenis sebegitu dan bukannya keluaran edisi baharu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA SEPATUTNYA LEBIH PEKA" - NAIM MOHON MAAF SUNTING FOTO YANG DI-PERTUAN AGONG

"Hari ini saya nak bercakap fasal lagu baru saya dengan Ismail mengenai Covid-19 dan artwork cover lagu yang menggunakan photoshop Agong. Saya tahu ia isu yang sangat sensitif dan sepatutnya saya peka dengan perkara itu. Saya di sini ingin memohon maaf secara terbuka kepada semua pihak.

"Saya minta maaf sangat atas kesalahan itu. Perkara itu tidak akan berulang lagi. Saya sepatutnya lebih peka," demikian kata penyanyi Naim Daniel menerusi satu video yang dimuatnaik di laman Instagram miliknya.

Tindakan penyanyi Naim Daniel menyunting foto Yang di-Pertuan Agong Al-Sultan Abdullah Ri'ayatuddin Al-Mustafa Billah Shah untuk teaser lagu terbaharunya bersama Ismail Izzani berjudul Covid-19 mengundang rasa kurang senang netizen.

Klik untuk gambar besar

Menerusi gambar tersebut Naim dan Ismail kelihatan berdiri di sebelah Al-Sultan Abdullah yang sedang duduk sambil memegang sekeping kertas bertulis #StayHome dan #DudukRumah. Naim atau nama sebenarnya Muhammad Naim Daniel Baharin, 23, menyedari kesalahannya dan tampil memohon maaf secara terbuka di laman sosial pada Selasa.

Bagaimanapun, penyanyi lagu 'Sumpah' itu telah mengambil langkah memadam perkongsian tersebut sejurus menerima kritikan netizen. Menerusi ruang komen video permohonan maafnya, rata-rata netizen turut berharap Naim tidak mengulangi kesilapan itu.

Lagu Naim dan Ismail itu penuh dengan nasihat kepada orang ramai agar mematuhi Perintah Kawalan Pergerakan dan sentiasa kekal berada di rumah untuk menangani krisis Covid-19. Apa yang menarik perhatian apabila lagu tersebut turut menyelitkan sedutan 'nasihat' daripada pengacara Azwan Ali yang viral di media sosial baru-baru ini. Video klip lagu tersebut yang dimuatnaik pada Ahad lalu kini sudah mencecah 38,000 tontonan di saluran YouTube.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KUCING MATI PUN NAK SEDIH... TU HAIWAN" - DEDAH SAIFUL APEK

Kita sedia maklum pelawak dan pelakon komedi terkenal, Saiful Apek baru sahaja kehilangan kucing kesayangan yang diberi nama Ager.

Rata-rata netizen turut berasa sedih dan juga bersimpati dengan kehilangan tersebut. Bagaimanapun, ada seorang individu yang menyindir Saiful di media sosial.

Perkara itu didedahkan sendiri oleh Saiful menerusi laman Instagram yang menempelak sikap individu ini apabila memberikan komen kurang ajar selepas selebriti itu bersedih kerana kucing mati.

"Cantik pasu pada bunganya. Cantik Bangsa pada Bahasanya. Indah ISLAM pada Imannya." • sometimes.. it's not about the word, but it's how u say it," katanya.

Nyata, status Apek itu menarik perhatian netizen yang menasihati pelakon itu agar bersabar daripada komen individu sedemikian.

Klik untuk gambar besar

"Kucing tu kesayangan nabi.. Agknya org yg komen tu x de otak kot.. Blh nmpk yg dia bkn lah seorang yg penyayang dan mungkin tiada hati dan perasaan.. Sy sndri dh brpuluh kali kehilangan kucing, tak pernah tak menangis..

"Sbb kita dh anggp kucing tu sbhgian dri kluarga kita sndri.. Sakit nya rsa bla kehilangan sesuatu yg kita syg, Tuhan je yg tau..," kata @noorliana93.

"Hanya pencinta haiwan saje tau apa rasanya sakit tu bila haiwan peliharaan yg sll ada ngan kita pergi selamanya... saya dpt merasai apa yg @saifulapek rasa.... krn saya juga pernah mengalaminya...," kata @lesung_mama.

www.myartis.com / Sumber: Astro Gempak & Instagram Saiful Apek

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MOHON MAAF PERTIKAI WANITA BERTUDUNG - RAF YAAKOB AKUI TERLANJUR KATA

"Apa guna bertudung kalau hati hitam" demikian petikan kenyataan suami kepada Mawar Rashid, Raf Yaakob yang mengundang kecaman netizen minggu lalu.

Meskipun berkata jangan mudah menghakimi orang dari luaran tetapi Raf juga sebenarnya sedang menghakimi seseorang serta menyentuh isu yang agak sensitif berkaitan pemakaian tudung.

Sedar ia sudah menjadi isu yang agak besar, Raf menerusi Insta Stories di akaun Instagramnya telah membuat permohonan maaf secara terbuka.

Dalam status itu juga, Raf akui beliau sudah terlanjur dalam berkata-kata dan menyinggung hati ramai pihak.

Harapnya selepas ini, Raf tidak lagi terlalu mengikut perasaan marah dan memuatnaik kenyataan sensitif di media sosial.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BAPA ARWAH SITI SARAH: "SAYA RASA DUNIA INI MACAM SESEPI-SEPINYA"

Bapa kepada penyanyi Allahyarham Siti Sarah iaitu Raissuddin Hamzah yang juga penyanyi popular sekitar tahun 1980-an itu telah berkongsikan kedukaannya selepas sehari lebih pemergian puteri kesayangannya pada Isnin lalu. Raissuddin berkata dia hilang kata-kata apabila menantunya Shuib memaklumkan anaknya itu sudah tiada. Ujarnya, dunia ini dirasakan sepi sebaik sahaja menerima perkhabaran tersebut.

"Saat Shuib datang dan melutut di hadapan saya sambil memberitahu Sarah sudah tiada, saya tidak tahu nak berkata apa. Saat itu, saya rasa dunia ini macam sesepi-sepinya. Saya tuan-tuan lebih faham perasaan saya. Kalau diminta komen, saya tak tahu macam mana nak jawab.

"Kalau dulu-dulu, sewaktu bersama dengan Sarah menyertai mana-mana pertandingan, apa sahaja pertanyaan wartawan, mudah untuk saya jawab. Tetapi yang ini, memang payah. Cuma yang saya harapkan, doakan Sarah agar tenang di sana. Kita hanya dapat mengenang dan dia takkan kembali lagi," jelasnya selepas bacaan tahlil dan doa selamat secara virtual untuk anaknya malam tadi.

Sebagai seorang bapa, Raissuddin yang masih kurang sihat selepas turut dijangkiti Covid-19 itu turut menyifatkan pemergian Siti Sarah yang juga ibu kepada empat orang cucunya itu ketentuan Ilahi.

"Sebenarnya apa yang berlaku, apa yang terjadi adalah satu ketentuan yang telah ditetapkan oleh Allah. Bukan rancangan kita bukan rancangan siapa-siapa. Ini yang dikatakan takdir, ini yang dikatakan ketentuan, ini yang dikatakan nasib. Tiga perkara, bunyinya berbeza. Apabila berlaku, saya tak tahu nak kata apa-apa," katanya dengan suara bergetar.

Klik untuk gambar besar

Ditanya tentang kasih sayang semua yang rata-rata begitu terkesan dengan pemergian anak keduanya itu, dari kaca mata seorang bapa, Sarah disifarkan sebagai seorang yang sangat taat kepada orang tua.

"Dia seorang anak yang sangat baik dan tak pernah membantah dan melawan cakap saya. Allahyarham juga seorang yang manja dengan saya. Banyak kenangan manis kami bersama sepanjang 37 tahun hidupnya.Sebelum berkahwin, banyak kenangan manis yang tak dapat dilupakan. Kami banyak  bersama sampailah saya lepaskan dia untuk dijaga oleh Shuib.

"Sehari sebelum dia pergi ke hospital, semasa saya sedang baring di atas sofa, dia datang pegang tangan saya Kami berpegangan tangan tetapi tidak berkata apa-apa," ujarnya dalam nada beremosi.

Majlis yang turut disertai Shuib bersama lebih 600 kenalan termasuk selebriti dan kenalan Allahyham Siti Sarah itu turut diserikan dengan kemunculan Timbalan Perdana Menteri Malaysia, Datuk Seri Ismail Sabri Yaakob dan Menteri Komunikasi dan Multimedia, Datuk Saifuddin Abdullah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


COVID-19 - ASHRAF KATA ADA HIKMAH, HARI-HARI BACA AL-QURAN & SOLAT JEMAAH

Pelakon Ashraf Muslim yang dimasukkan ke Hospital Sungai Buloh, Selangor kerana dijangkiti Covid-19 sejak Ahad lalu itu berkata banyak hikmah dipolehi sepanjang menerima rawatan di wad hospital berkenaan. Menurut Ashraf, 38, sepanjang berada di wad, dia dapat menunaikan solat secara berjemaah dan mengisi waktu dengan pelbagai aktiviti keagamaan bersama pesakit lain.

"Selama ni saya tak tahu, apabila dah kena baru saya faham kenapa Allah pilih saya sebagai orang yang kena Covid-19. Banyak saya belajar benda menarik di sini, banyak hikmah Allah berikan. Setiap hari dapat solat berjemaah tepat waktunya dan ada ceramah... macam-macam aktiviti di sini.

"Kalau di rumah, tak sempat itu semua, duduk seorang tengok televisyen sahaja. Dekat sini kawan-kawan semua baca Al-Quran, cerita fasal agama dan kebesaran Allah. Senang cerita datang sini macam masuk summer camp, kem bina semangat.

Klik untuk gambar besar

"Di sini ramai pesakit daripada kalangan jemaah tabligh, mereka tunjuk cara dakwah dan buat hati kita tenang. Sebab itu Allah pilih mereka sebagai golongan terawal dapat Covid-19," katanya menerusi siaran langsung di Instagram pada malam Khamis.

Sementara itu, Ashraf turut memperbetulkan tanggapan negatif netizen mengenai pesakit dalam kalangan kluster jemaah tabligh: "Saya selalu fikir kenapa Covid-19 bermula dalam kalangan jemaah tabligh, ramai orang salahkan mereka... ini jawapan saya nak beritahu!

"Di wad ini ada berpuluh pesakit daripada jemaah tabligh dan mereka ini menghidupkan hospital dan wad dengan nilai Islam... tunjuk kepada kita cara dakwah. Setiap wad diazankan oleh pesakit. Ada tabligh, ada pelajar madrasah. Kalau orang dah solat jemaah depan mata, mestilah kita ikut sekali... banyak benda yang kita belajar di sini," ujarnya.

Bercerita mengenai tanda-tanda sebelum dia disahkan positif Covid-19, pelakon drama 'Geng Tadarus' ini memberitahu tidak mengalami sebarang simptom sehinggalah hari ke-12 jangkitan. Katanya selepas empat hari dimasukkan ke hospital, baharulah dia mula mengalami sakit tekak dan sesak nafas.

"Sekarang ini saya mula sakit tekak, nafas kadang-kadang on off macam susah sikit... nak makan sakit tapi semua orang lain-lain simptom. Saya ni selepas 14 hari baru ada simptom sakit. Hari kelima dimasukkan ke wad baru rasa pedih-pedih di tekak, sesak nafas... macam itulah, perut pun rasa macam ada angin, sebu, lepas tu hilang, ada masa dia datang semula.

"Nasib baik saya pergi buat saringan, kalau tak buat ujian jalan sana sini dah banyak tempat saya bawa virus... boleh dikatakan 25 peratus di sini tak ada simptom, jadi semua ikutilah saranan kerajaan, kuarantin dan terus duduk di rumah," ujarnya.

www.myartis.com / Sumber & foto: mStar & Instagram Ashraf Muslim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAYI DALAM KANDUNGAN SONGSANG - FIZI (SURIA FM) MOHON DOA

"Isteri mengalami keracunan makanan yang teruk hingga dimasukkan enam botol air. Disebabkan isteri tak henti muntah dan badan panas, dia ditahan dalam wad selama dua hari. Ketika itu juga doktor terus buat pemeriksaan terhadap bayi dalam kandungan.

"Terkejut apabila dimaklumkan kedudukan bayi songsang. Bagaimanapun, doktor memaklumkan kedudukan bayi boleh kembali normal sebab baru enam bulan.

"Jadi, saya berharap semua boleh doakan yang terbaik buat isteri dan bayi dalam kandungannya," kata penyampai radio Suria FM, Fizi Ali yang berharap kedudukan songsang bayi dalam kandungan isterinya, pelakon Shakilla Khoriri kembali normal, sebelum bersalin.

Fizi, 29, atau nama sebenarnya Mohd Hafizudin Alimudin berkata, isterinya yang kini hamil enam bulan itu dijangka melahirkan anak sulung mereka pada Mac tahun depan.

Klik untuk gambar besar

Menurut Fizi dia sentiasa berdoa agar proses bersalin dipermudahkan. Dalam masa sama, Fizi berkata, isteri kini lebih banyak duduk di rumah dan tidak membiarkannya melakukan kerja berat.

"Selepas keluar hospital keadaan isteri dan bayi okey. Sekarang, isteri lebih banyak berehat di rumah. Dalam keadaan sekarang, risau juga kalau dia sakit. Kasihan pada dirinya dan bayi.

"Kalau boleh isteri nak bersalin normal. Begitu juga saya. Cuma, apa yang paling penting adalah kedudukan anak 'terpusing' sebelum dilahirkan," tuturnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EDDIE NAK RUJUK SEMULA - RAJA AZMI TERHARU, SERAH PADA TAKDIR

"Terkejut sangat. Tak sangka dia cakap macam itu dengan berani di televisyen. Dari situ Kak Mi nampak kesungguhannya. Sebelum ini dia ada pujuk supaya kami berbaik semula. Kak Mi selesa berkawan. Kami lebih mehamami (satu sama lain) kerana berkawan selepas bercerai.

"Apa pun Kak Mi pasrah pada ketentuan Allah. Tak mahu menafikan kami takkan rujuk. Buat masa ini Kak Mi masih dalam dilema," demikian ujar Raza Azmi dipetik sebagai berkata mengenai pujukan bekas suaminya untuk rujuk semula melalui program Melodi.

Apa yang menarik, Raja Azmi telah mengalirkan air mata kerana terharu dengan kesungguhan Eddie.

Saat bahagia - klik gambar untuk size besar

"Kita buang yang keruh, ambil yang jernih. Bukanlah hati yang baik itu untuk kita rujuk semula. Saya hari-hari berdoa agar Tuhan jodohkan kita balik," begitulah lebih kurangnya luahan Eddie semalam.

Bagaimanapun, difahamkan Raja Azmi masih keliru dan takut untuk memberi harapan dan setakat ini berserah pada kuasa Allah untuk menentukannya.

Raja Azmi masih keliru

Sebagai rekod, Raja Azmi berkahwin dengan Eddie pada 13 Oktober 2013 dan perkahwinan mereka hanya bertahan selama 13 bulan.

Perkahwinan tersebut adalah yang kedua bagi Raja Azmi. Sebelum ini, dia pernah berkahwin dengan Datuk Seri Jalani Sidek selama 28 tahun dan mempunyai tiga anak.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


REZEKI AIDILFITRI - ZIZIE EZETTE  & BUNG MOKHTAR TIMANG 'ANAK'

Umum memang sedia tahu bahawa Zizie Ezette dan suaminya Bung Mokhtar sudah lama mendirikan rumah tangga tetapi tidak mempunyai anak.

Namun mereka nampaknya bertuah apabila diberikan rezeki oleh Allah SWT untuk menimang 'anak'. Ini kerana,  baru-baru ini mereka telah berjaya mengambil seorang anak angkat perempuan yang diberi gelaran Baby J.

Klik gambar untuk size besar

Dan menerusi laman IG Zizie, 'ibu' baru itu telah berkongsi gambar  Baby J yang didakap erat oleh Bung Mukhtar sambil menciumnya.

Apa yang menarik,  Zizie kini tampil dengan penampilan barunya  iaitu mengenakan hijab penuh.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA MAN RAJA LAWAK DI TUDUH MENIPU, SEDEKAHNYA KETIKA PKP HANYA 'SEMBANG KARI'?

"Konon-Konon Hero Sedekah Ribu-Ribu, Padahal Tak Buat Pun," begitulah tuduhan yang dilemparkan terhadap Man Raja Lawak mengenai sumbangannya kepada masyarakat ketika Perintah Kawalan Pergerakan (PKP) baru-baru ini.

"Allah bayar cash, sekarang kau makin tak popular. Kena ingat tau hidup ni jangan pernah menipu. Aku tau, kau dengan geng-geng kau sokonglah macam mana pun aku tetap tau," tambah individu yang dikenali sebagai Adam Mazwan itu melalui laman sosialnya.

Dakwanya lagi, Man sekadar menipu rakyat Malaysia kononnya memberi bantuan ribuan ringgit kepada orang ramai semata-mata mahu kelihatan ‘hero’ di mata masyarakat.

Bagaimanapun, dakwaan itu ditepis dan dibalas kembali oleh Man yang dimuat naik satu posting sebagai menjawab isu itu di laman Instagramnya kelmarin.

"Jom dik jumpa abang kat balai.. abang tunjuk semua bukti depan mata kau nanti. Lepas tu abang saman kau pulak. Abang dapat duit RM4 juta, Abang bagi sumbangan lagi pasal abang memang nak nampak HERO di mata masyarakat," balasnya.

Namun pelawaan Man itu tidak ditakuti oleh Adam, dia sebaliknya mencabar agar Man mengemukakan saman terhadapnya kerana mendakwa dia mengenali pelawak tersebut dengan rapat.

"Saman la.. kita tengok siapa yang menang kes kat mahkamah. Bawak bukti transaksi atau bukti sedekah dulu kata bank in je kan?" cabar Adam juga turut mendakwa, tindakan Man menularkan komen ditulisnya juga adalah untuk tujuan mencari publisiti dan meminta pelawak tersebut bertaubat.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - BETTY BENAFE SELAMAT LAHIRKAN BAYI PEREMPUAN

Update:

Setelah membuat maternity photoshoot pada November lalu, akhirnya Betty Benafe selamat melahirkan anak sulungnya. Apa yang menarik, anak sulung Betty adalah perempuan dan lahir semalam (1 Disember 2013).

"Alhamdulillah... Finally one happy family Insyallah.. Amin," ujar Betty penuh lega apabila anak yang dikandungnya selama ini selamat lahir ke dunia.

Klik gembar untuk imej besar...


AL-FATIHAH - ISTERI AHMAD TARMIZI SINEGAR DIJEMPUT ILAHI

Takziah kami ucapkan kepada pelakon Datuk Ahmad Tarmimi Siregar atas pemergian isterinya, Datin Zulhaila Siregar Sulaiman yang telah menghembuskan nafas terakhir kira-kira pukul 2 pagi, Jumaat. Ahmad Tarmimi memaklumkan Allahyarham yang berusia 64 tahun meninggal dunia di kediaman mereka di Bangsar, Kuala Lumpur akibat masalah pernafasan.

"Selalunya setiap kali bangun solat tahajud dalam jam 2 pagi saya akan periksa dia dulu, tapi tadi tidak. Dalam jam 4 pagi baru saya periksa dan mendapati dia sudah tidak bergerak dan kaki pun sejuk. Kali terakhir saya bercakap dengannya sebelum tidur iaitu jam 11 malam.

"Saya sempat hantar video kepada ahli keluarga bagi memaklumkan keadaannya yang tidak berapa okay. Pernafasannya dan oksigen kurang bagus serta nampak penat sangat. Saya nak bawa dia ke hospital, tapi disebabkan penyakit dialami membabitkan paru-paru ditambah pula musim Covid-19, jadi saya fikir ia tidak sesuai. Tidak menjangka pula dia sudah mahu pergi," jelasnya.

Sementara itu, Ahmad Tarmimi berkata keadaan kesihatan isterinya mula merosot beberapa tahun lalu selepas disahkan menghidap penyakit sekatan pulmonari kronik (COPD) tujuh tahun lalu: "Sakit dialami sudah tujuh tahun, tapi mulai merosot sejak tiga tahun lalu yang mana dia sudah tidak boleh keluar rumah. Kalau keluar pun, kena bawa oksigen bersama. Itu pun sesekali saja.

Klik untuk gambar besar

"Sejak dua minggu lalu dia sudah tidak berapa ingat, malah minggu ini pernafasannya tidak menentu. Jadi, saya bercakap pada diri, saya reda jika Allah mahu mengambilnya. Ambillah dia. Macam semalam pun saya pujuk dia makan dan minum, tapi tak nak. Dia sempat cakap nak peluk anak bongsu yang baru pulang dari kerja," tuturnya.

Jenazah Allahyarham akan dikebumikan di Tanah Perkuburan Islam Bukit Kiara selepas Zuhur. Sementara itu, beberapa rakan artis turut berkongsi duka dan memuat naik ucapan takziah kepada keluarga Allahyarham di Instagram.

"Ambulan dan pegawai perubatan sudah datang buat pemeriksaan tadi. Jenazah tidak dibawa ke hospital. Semua anak pun sudah ada di rumah. Insya-Allah, saya cuba segerakan urusan pengebumian jenazah," katanya.

Untuk rekod, Zulhaila merupakan penerbit bersama filem 'Belukar' lakonan Bront Palarae dan Daphene Iking. Dia juga pernah membintangi filem 'Sepi' pada 2008.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - SEKITAR MAJLIS AQIQAH HUMAIRAH, ANAK HAFIDZ ROSHDI

Pada 3 Februari lalu, pelakon Hafidz Roshdi dan isterinya, Nurul Shuhada Mat Shukri telah mengadakan majlis aqiqah untuk anak sulung mereka, Humairah Muhammad Hafidz.

Kemeriahan sekitar majlis itu dikongsi pelakon berkenaan di laman sosial Instagram (IG) miliknya.

Dalam majlis tersebut, Hafidz dan isterinya kelihatan manis sedondon memakai baju kurung dan baju Melayu berona ungu.

Tidak ketinggalan, Humairah juga kelihatan sangat comel apabila turut memakai gaun berona ungu.

Klik untuk gambar besar

Majlis tersebut turut dimeriahkan lagi dengan kehadiran ahli keluarga terdekatnya.

Menerusi gambar yang dikongsi, rata-rata memuji kecomelan Humairah dan mereka berdoa agar dia dapat membesar dengan sihat serta menjadi anak yang solehah.

Untuk makluman, Humairah dilahirkan secara normal di sebuah pusat perubatan di Klang, Selangor, kira-kira pukul 1.30 pagi pada 9 September tahun lalu.

www.myartis.com / Sumber: Hafidz Roshdi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NATASHA HUDSON: "KENAPA PERLU TUNGGU JIKA TIADA BAHAGIA MENANTI"

Mengulas berita perceraiannya dengan usahawan, Nor Nashiq Sekarnor seperti dilaporkan media, baru-baru ini, pelakon Natasha Hudson berkata, dia sedaya mungkin cuba mempertahankan mahligai yang dibina daripada musnah, malah sentiasa bersabar mengharungi setiap dugaan.

"Sepanjang sembilan bulan berkahwin, saya melalui saat sukar apabila rumah tangga kami sering dilanda konflik yang sangat rumit. Apabila tiada lagi jalan penyelesaian, saya ambil keputusan berpisah untuk kebaikan kedua-dua pihak.

"Ramai yang menasihatkan supaya saya bersabar kerana alam rumah tangga banyak cabaran. Saya sudah puas bersabar, malah mencuba sebaik mungkin mempertahankannya. Namun, jika apa yang kita lakukan itu adalah sia-sia, lebih baik kita pergi. Kenapa perlu tunggu jika sudah tahu tiada bahagia yang menanti?

"Cukuplah apa yang terpaksa saya lalui selama ini. Saya kena fikir diri dan anak. Saya tidak mahu menjadi seperti sesetengah wanita yang sanggup meratap dan merintih, walaupun hakikatnya mereka tidak bahagia. Saya kena bangkit dan kuatkan semangat serta teruskan kehidupan tanpa perlu menoleh ke belakang," tegas pemilik nama lengkap Natasha Liana Hudson yang melangsungkan perkahwinan dengan Noor Nashiq pada 7 Disember tahun lalu sebelum mengambil keputusan bercerai itu.

Klik untuk gambar besar

Tidak serik berkahwin lagi, namun kata pelakon yang popular menerusi filem 'Chermin' itu, buat masa ini pintu hatinya belum terbuka menerima kehadiran mana-mana lelaki untuk dijadikan teman hidup: "Tidak dinafikan, ada lelaki yang mencuba nasib dengan menghantar mesej peribadi di media sosial. Namun, saya tidak mahu ambil serius.

"Dahulu, mungkin saya terlalu mengharapkan kehadiran lelaki sehingga setiap kali lepas bercerai, saya akan mencari pengganti. Kali ini, saya tidak mahu ulangi kesilapan serupa. Biarlah saya belajar mencintai diri terlebih dahulu, sebelum mencintai orang lain. Saya mahu fokus pada keluarga, anak, teman, perniagaan dan kerja kemanusiaan yang saya jalankan," jelas Natasha tanpa mendedahkan butiran perceraian mereka.

Terdahulu, Natasha pada Oktober lalu, membuat pengakuan sudah berpisah dengan suami ketiganya yang juga bekas penyanyi hip-hop, Carleed Khaza atau nama lengkapnya Khalid Kamal selepas hampir tujuh tahun hidup bersama. Hasil perkahwinan yang didirikan pada 15 April 2012, pasangan itu dikurniakan dua cahaya mata, Naeema Kalila dan Faatimah.

Natasha juga dikurniakan anak perempuan, Neesa Helena menerusi perkahwinan keduanya dengan Datuk Shahrin Zahari pada Julai 2007. Perkahwinan itu, bagaimanapun hanya bertahan selama dua tahun. Sebelum itu, pada 2006, Natasha berkahwin dengan Mohd Faiz Mohd Raih, namun berpisah selepas empat bulan.

www.myartis.com / Sumber & foto: Berita Harian & Instagram Natasha Hudson

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AYDA JEBAT DIDAKWA CIPLAK LAGU

Adakah anda tahu OST untuk drama M.A.I.D ini yang berjudul 'Siapa Diriku' adalah nyanyian Ayda Jebat sendiri? Kalau anda masih ingat, Ayda adalah bekas pelajar Akademi Fantasia musim ke-9.

Tetapi tahukah bahawa lagu tersebut dikatakan mempunyai persamaan dengan lagu Meghan Trainor dan seorang wartawan dari Daily Seni, Deric Ect telah menulis mengenai lagu tersebut.

Klik gambar untuk size besar

"Untuk single terbarunya 'Siapa Diriku', pelakon drama popular Ayda Jebat telah memutuskan untuk mecontohi Meghan Trainor dalam banyak perkara yang mungkin anda terlepas pandang.

"Lagu itu bertema pop uptempo dengan pengaruh 60-an yang kuat, mengingatkan kita kepada jenis irama yang menyebabkan banyak lagu Meghan dimainkan di stesen radio.

"Video muzik itu, bagaimanapun, satu cerita lain.

"Pengarahan seni dan skema warna bukan saja menyerupai video Meghan 'All About That Bass' dan 'Lips Are Movin', mereka juga bersusah payah mencari seorang model berbadan besar untuk membawakan apa yang divisualkan oleh Tyler Moffat (untuk video muzik Meghan).

"Ayda berjaya mendapatkan khidmat Michael Ang, pengarah siri televisyen M.A.I.D yang dibintangi oleh Ayda sendiri bersama Zul Ariffin sebagai cameo 'Siapa Diriku'. Dalam video itu Michael membawakan watak seorang pengarah yang sedang memarahi krew penggambaran yang masih kanak-kanak.

"Perlu disebut juga permulaan lagu 'Siapa Diriku' juga lebih kurang sama dengan lagu Meghan iaitu “Dear Future Husband“.

"Kedua-dua video bermula dengan bunyi deringan–Meghan dari basikalnya, manakala Ayda pula dari telefon bimbitnya–yang kemudian mempersembahkan vokal yang disaring bagi mencipta kesan nostalgik betul-betul sebelum rangkap pertama dinyanyikan.

"Kami tidak mahu menuduh Ayda meniru, tetapi bukti yang ada tidak berpihak kepadanya. Mengapa kamu tidak tampil dengan konsep yang berbeza, Ayda? Adakah mereka paksa kamu lakukannya?

"Dikeluarkan di YouTube pada 15 September, lagu ini juga ditampilkan dalam runut bunyi drama M.A.I.D," kata Deric.

AYDA JEBAT - SIAPA DIRIKU

ATAU KLIK DISINI

MEGHAN TRAINOR - DEAR FUTURE HUSBAND

ATAU KLIK DISINI

MEGHAN TRAINOR - ALL ABOUT THE BASS

ATAU KLIK DISINI

MEGHAN TRAINOR - LIPS ARE MOVIN

ATAU KLIK DISINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NEELOFA NAFI BERCINTA DENGAN LELAKI KACUKAN

Jika baru-baru ini, ada yang mengandaikan Noor Neelofa Mohd Noor, 25, dan jejaka kacukan Melayu-Kanada itu sedang mengenali hati budi masing-masing, terkini Neelofa menyangkal dakwaan kononnya dia sedang menjalinkan hubungan cinta dengan seorang pemuda Inggeris dikenali sebagai Craig Smith.

Neelofa sebaliknya menekankan dia masih solo dan tidak berhasrat untuk menjalinkan hubungan cinta dengan sesiapa buat masa ini.

"Saya tiada teman lelaki dan lelaki berkenaan hanyalah sekadar rakan biasa dan tidak lebih daripada itu.

Klik gambar untuk size besar

"Malah saya tidak berminat untuk bercinta buat masa ini dan lebih selesa hidup solo," ujar Neelofa dipetik sebagai berkata.

Dalam pada itu mengulas tindakannya memuat naik gambar bersama Craig ketika bercuti di London Neelofa berkata, mereka berdua adalah kawan.

"Saya sebenarnya sudah mengenali Craig agak lama sebelum ini malah kami juga pernah bekerjasama memandangkan dia juga seorang usahawan.

"Ketika bercuti di London kebetulan kami bertemu dan meluangkan masa bersama dengan rakan-rakan lain," jelasnya.

Buat masa ini Neelofa ingin bermuhasabah diri dengan mengikhlaskan hatinya sendiri sebelum menerima kehadiran lelaki dalam hidupnya.

Jelasnya, jika dia bercinta kelak dia berharap dapat bertemu dengan seorang lelaki yang mempunyai hala tujuan dalam hubungan dibina.

"Saya tiada ciri-ciri tertentu yang dicari dalam diri seorang lelaki tetapi mestilah ada keserasian dan hubungan tersebut menuju ke alam perkahwinan.

"Sebab itu buat masa ini saya selesa sendiri dan ikhlaskan hati sendiri terlebih dahulu sebelum benar-benar bersedia untuk kembali bercinta," katanya.

Neelofa bagaimanapun tidak menafikan ada lelaki yang cuba mendekatinya namun dia segera memberi tindak balas tidak berminat kerana bimbang menimbulkan salah faham.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LARANGAN KELUAR MASUK OLEH ARAB SAUDI - MUNGKINKAH ARTIS KITA TERKANDAS?

Berikutan tindakan Arab Saudi tutup penerbangan ke Makkah dan Masjid Nabawi, Madinah, ekoran kes covid-19... ramai yang terkandas di sana.

Sekurang-kurannya 800 jemaah dari Malaysia dipercayai terkandas di Arab Saudi disebabkan ekoran arahan larangan kemasukan penerbangan dari Malaysia bagi membawa mereka pulang.

Mungkinkah artis kita seperti Aida Jebat, Sheila Rusly dan suami serta kemungkinan artis lain juga bakal terkandas?

Malah diberitakan, seramai 33 jemaah daripada Indonesia yang sudah berlepas ke Jeddah pada jam 11.30 pagi semalam diberitakan akan pulang semula ke KLIA selepas tidak dibenar masuk oleh kerajaan Arab Saudi.

Doa kita, moga mereka semua dilindungi Allah SWT selalu. Amin.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JELIR LIDAH DI MEKAH - SHARIFAH SAKINAH MINTA MAAF,  TAK AMBIL HATI KENA KUTUK

Jika baru-baru ini isu sekeping gambar pelakon Sharifah Sakinah menjelirkan lidahnya di Tanah Suci Mekah menjadi bualan hangat kerana disifatkan sebagai 'melampau'... terkini, Sakinah atau nama sebenarnya, Sharifah Nurul Sakinah Syed Abu Bakar Al-Khaired, 26, meminta maaf terhadap perbuatannya itu.

"Beginilah, sebenarnya saya tidak mahu hal itu dipanjangkan lagi. Kalau apa yang saya lakukan itu membuat peminat bergaduh di laman sosial, saya betul-betul minta maaf. Saya tidak mahu disebabkan saya, orang bergaduh atau memaki hamun tidak tentu pasal.

"Bagi saya senang sahaja, apabila saya buat salah, saya minta maaf dan tidak mahu menyimpan dendam dengan orang lain. Jadi saya salahkan diri sendiri di atas kejahilan atau kesalahan saya.

"Mereka mempunyai hak untuk bersuara. Cuma, saya fikir apabila meluahkan sesuatu perkara atau pendapat, usah gunakan bahasa yang kasar atau kesat. Sebaliknya, bersopan santunlah berkongsi pendapat kerana itu sememangnya budaya kita.

"Saya tahu niat mereka baik iaitu untuk menegur. Seperti yang saya katakan tadi, guna perkataan yang mencerminkan keperibadian yang baik. Itu adalah lebih baik dan berkesan," ujarnya ketika ditemui media pada acara Fit & Fab di Rumah Titian Kaseh, Kuala Lumpur

Gambar yang menjadi kontroversi

Tambah Sakinah, biarlah apa yang mulut orang mahu cakap... tetapi itu antara dia dengan Tuhan. Dia harap perubahan positif dalam dirinya sebagai seorang muslimah berlaku perlahan-lahan,

"Bagi saya, apa yang penting adalah dalaman kita, bukan hanya fizikal luaran. Namun, saya sentiasa berdoa agar menjadi lebih baik berbanding hari semalam," tambahnya.

Sumber: Kosmo - Foto Sharifah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


SHEIKH MUSZAPHAR DI ASE MOSCOW

Gambar terkini Dr Sheikh Muszaphar yang baru pulang dari conference, Association of Space Explorers (ASE) di Moscow, Russia pada 5 hingga 10 September baru-baru ini. Difahamkam, lebih daripada 100 angkasawan telah berkumpul di sana untuk perbincangan dan bertukar pendapat sesama mereka.

Klik untuk imej besar...

Photo: SM FB


17 GAMBAR - SUASANA MAJLIS RESEPSI UMMI NAZEERA & SUAMI

Majlis resepsi pelakon Ummi Nazeera dan suaminya, Dr Mohd Izzar telah belangsung dengan meriah semalam dengan memilih tema 'tradisional melayu'.

Dalam majlis yang dihadiri ahli keluarga dan teman rapat, Ummi dan suaminya kelihatan anggun dan segak dengan mengenakan songket berona ungu

Jom tengok!

Klik untuk gambar besar

www.myartis.com / Foto: Ummi Nazeera IG, Dr Izzar IG & #mrimissesu

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


USTAZ EBIT LEW: "SARAH BANYAK KALI TANYA INGIN BAYARKAN SEWA RUMAH ORANG MISKIN..."

"Ya Allah sedihnya rasa. Insya-Allah, Shuib, Siti Sarah serta anak-anak semuanya akan bersama kembali dalam syurga Firdaus. Siti Sarah Raissuddin banyak kali tanya kepada saya ingin bayarkan sewa beberapa rumah orang miskin yang saya uruskan dan anak yatim yang saya bantu sekolahkan.

"Semoga Allah beri syurga Firdaus padanya. Sabar ya Shuib, Allah sayang. Insya-Allah," tulis pendakwah bebas dan dermawan, Ustaz Ebit Lew mengenai arwah Siti Sarah Raissuddin menerusi muat naik di Insta Story.

Pemergian penyanyi terkenal itu bertemu Pencipta pagi tadi, turut mendapat reaksi daripada Ustaz Ebit yang menitipkan rasa sedihnya atas kehilangan tersebut dan mengucapkan salam takziah kepada keluarga Allahyarhamah Siti Sarah.

Ustaz Ebit mendedahkan, penyanyi lagu 'Kesetiaan' itu pernah menawarkan diri membantu membayar beberapa rumah sewa golongan miskin.

Klik untuk gambar besar

Pagi tadi, berita duka itu dikongsi pelawak Shuib Sepahtu apabila kehilangan isteri tercinta yang menghembuskan nafas terakhirnya pukul 5.13 pagi di Hospital Universiti Kebangsaan Malaysia (HUKM).

Berita duka itu disampaikan pihak pengurusan penyanyi bersuara emas itu, Indigital Music. Siti Sarah meninggal dunia selepas beberapa hari bertarung nyawa melawan jangkitan Covid-19.

Terdahulu, penyanyi itu juga terpaksa ditidurkan untuk proses pembedahan melahirkan anak dalam kandungan yang berusia tujuh bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL HIJRAH - NOURUL NAK KE NEGARA TERDEKAT, BUKAN PERANCIS

"Kami tak pergi jauh pun tapi nantilah saya kongsi negara mana. Suami memilih untuk berhijrah di negara terdekat dulu kerana ingin meneroka peluang serta tukar angin di tempat baharu pula.

"Buat masa ini, kami masih menunggu permohonan visa diluluskan selain menunggu suntikan vaksin kedua. Kalau semua urusan sudah selesai, insya Allah kami akan berangkat pada sekitar 15 atau 20 Julai nanti.

"Perkara ini pun memang sudah kami bincangkan sejak mula berkahwin dulu. Jadi, saya sudah bersedia untuk melepaskan kehidupan di Malaysia tapi semestinya masih akan ulang-alik ke sini juga nanti," demikian ujar penyanyi Nourul Wahab Depp, 43, di mana keluarganya bakal berhijrah ke negara kejiranan terdekat pada pertengahan Julai nanti.

Tambahnya, dia sudah lama berhajat untuk berbuat demikian, tetapi mereka bukan pulang ke kampung halaman suaminya, Eric Daniel Depp di Perancis.

"Kalau ada tawaran persembahan di sini selepas Covid-19 reda nanti, saya masih akan pulang untuk menjayakannya. Karier saya masih diuruskan pasukan di Malaysia dan rumah kami pun tak jual.

"Cumanya, saya dan keluarga memang akan duduk lama di negara itu nanti. Ikut perancangan, kami akan berada di sana sehingga anak kami tamat persekolahan," tambahnya dipetik sebagai berkata.

Mengenai keluarganya, Nourul hanya berkata "MasyaAllah tabarakallah. 9 years after... to many more years to come.

"Jauhkan hasad dengki dalam diri atau dari manusia lain, berbuat baik walaupun di pandang lain dari apa yang baik yang kita nak buat.

"Hanya Allah boleh judge kita. Bukan kita sesama manusia.

"Itu peringatan buat semua. Tak kira siapa. Kita semua sama saja," tulisnya di IG.

Untuk info, sejak Nourul berkahwin dengan Eric pada 2012, dia telah dikurniakan tiga cahaya mata iaitu Zachary, Raphael, dan Isabella.

Sementara perkahwinan terdahulunya dengan komposer Ajai pula dikurniakan satu cahaya mata iaitu Ayu Nazirah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MARSHA STABIL, NAFI TELAN PIL BERLEBIHAN

Ini khabar yang baru diterima, menurut rakan terdekat penyanyi Marsha Milan Londoh, 28, iaitu Afeeq Abdul Wahab, 25, katanya bekas pelajar Akademi Fantasia 3 (AF3) itu tidak mengambil pil secara berlebihan sebagaimana yang didakwa sebaliknya trauma akibat kemalangan yang berlaku."Marsha dikejarkan ke Pusat Perubatan Universiti Malaya (PPUM) pada pagi Rabu, setelah didapati rebah di kawasan kondominium yang didiaminya di Jalan Klang Lama dekat sini selepas insiden berkenaan."Saya masih belum mendapatkan penjelasan yang sebenar daripada Marsha sendiri tetapi difahamkan sebelum dia rebah, dia telah keluar membeli makanan berdekatan dengan kawasan kediamannya dan telah mengalami kemalangan kecil sehingga menyebabkan dahi serta matanya mempunyai kesan lebam dan luka."Marsha masih boleh memandu pulang ke rumah seperti biasa. Bagaimanapun, selepas meletakkan keretanya di kawasan parkir, dia pengsan ketika berjalan kaki ke rumahnya."Memandangkan Marsha mengalami masalah penyakit tekanan darah rendah, dia mungkin trauma dengan kemalangan yang ditimpa sehingga membuatkan dia rebah," katanya dipetik sebagai berkata.Afeeq turut menafikan tindakan Marsha yang kononnya mahu membunuh diri dan laporan yang disiarkan oleh akhbar."Laporan yang dikeluarkan mengenai Marsha ternyata salah kerana dia bukannya jenis yang emosional sehingga ingin membunuh diri."Saya telah bertemu Marsha pagi tadi (Khamis) dan doktor meminta Marsha untuk berehat sebaik yang mungkin."Selepas dia sembuh daripada traumanya itu, dia akan membuat sidang media bagi menjelaskan isu tersebut," ujarnya lagi.


18 GAMBAR - RAGAM AAISYAH DHIA RANA DI TANAH SUCI

Alhamdulillah... Rozita Che Wan atau lebih mesra dipanggil Che Ta bersama suami serta anak perempuannya, Aaisyah Dhia Rana sudahpun selamat tiba di Tanah Suci untuk mengerjakan ibadah umrah.

Dalam pada itu, Che Ta turut berkongsi beberapa keping gambar mereka ketika berada di sana.

Pun begitu, si kecil Aaisyah Dhia Rana juga yang selalu mencuri tumpuan ramai di laman sosial Instagram. Dengan perkongsian gambar momen berada di Tanah Suci, peminat dan pengikut di Instagram turut mendoakan kebaikkan buat mereka sekeluarga di sana.

Kami ucapkan semoga Che Ta dan sekeluarga mendapat umrah yang mabrur.

Klik untuk gambar besar

Foto: Rozita Che wan IG & Zain Saidin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BUAT MRI: "DOAKAN... MOGA TAKDE APA YANG SERIUS" - JIHAN MUSE

Pelawak, pelakon dan pengacara Jihan Muse telah berkongsi sekeping gambar beliau sedang melakukan pemeriksaan MRI pada satu entri di laman Instagramnya. Jihan juga meminta maaf kepada pihak yang terlibat terutamanya yang berkaitan dengan urusan kerja.

"Allahumma inni as aluka al-'afiyah... Doakan result nya esok (hari ini). Moga takde apa yg serius. Maaf lah kpd pihak terlibat terutamanya utk urusan kerja, saya tak boleh bg 100% buat masa ni sebab kena berjaga2 sebelum kene jaga. #mri #sakitmakmak," tulisnya.

Setakat ini, belum ada apa-apa yang dikongsi oleh isteri kepada pelakon Ungku Hariz dan ibu kepada Ungku Arsalan Haq itu tentang keadaan dirinya. Namun ramai teman selebriti serta peminat turut mendoakan semoga dia kembali pulih.

Klik untuk gambar besar

www.myartis.com / Sumber & foto: Astro Gempak & Instagram Jihan Muse

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERITA 'MENINGGAL DUNIA' MUNCUL KALI KEDUA - AARON AZIZ MINTA FIKIR PERASAAN ANAK-ANAKNYA DI LUAR NEGARA

"Kali kedua saya di 'meninggalkan' oleh blog-blog sedih seperti ini. Kali ketiga saya di fitnah tahun ni," ujar pelakon Datuk Aaron Aziz, 47, yang meluahkan rasa terkilan apabila membaca berita yang melaporkan dia sudah meninggal dunia pada Sabtu.

Berkongsi mengenai perkara itu menerusi hantaran dimuat naik di laman Instagram, Aaron atau nama Aaron Mustapha Aziz berkata, ini bukan kali pertama berita mengenai dia sudah meninggal dunia tersebar.

Menerusi hantaran berkenaan, Aaron turut memuat naik keratan foto dari portal yang
menyebarkan berita kematiannya dengan tajuk 'Innalilahi, khabar pilu dari pelakon popular Aaron Aziz hari ini telah meninggal dunia'.

Klik untuk gambar besar

Dalam pada itu, Aaron beranggapan perbuatan tersebut sebagai tidak kelakar walaupun sekadar mempromosikan iklannya memandangkan dia memiliki dua orang anak yang tinggal di luar negara. Ini kerana ia boleh mendatangkan kebimbangan kepada mereka sekiranya membaca laporan tersebut.

"Apa masalah orang-orang ini eh? Atau awak rasa ini kelakar?
 Anak saya dua orang di luar negara dan negeri. Tolong la fikir cara lain nak promosian iklan anda," kongsinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALHAMDULILLAH - ROZITA CHE WAN KINI BERHIJAB KEKAL

Akhirnya pelakon dan pengacara terkenal Rozita Che Wan (Che Ta) yang baru sahaja pulang dari mengerjakan umrah bersama suami, Zain Saidin, semalam mengambil keputusan untuk berhijab kekal.

Perkara itu telah disahkan sendiri oleh pengurus Che Ta iaitu Afeeq Abdul Wahab menerusi laman sosial Instagram dan Facebooknya.

"Berkat doa para peminat dan suami, Che Ta kini bertudung dan akan terus kekal dengan imej tersebut. Ahamdulillah, sebelum ini dia memang ada berniat untuk memakai tudung.

Klik gambar untuk size besar

"Saya tidak terkejut dengan keputusan yang dibuat Che Ta kerana sebelum ini dia pernah ‘hint’ akan bertudung, cuma tidak sangka ia dilaksanakan sebaik sahaja dia selesai mengerjakan umrah," ujar Afeeq dipetik sebagai berkata.

Tambah pengurus itu, setakat ini pihak endorsement menerima perubahan Che Ta dengan baik dan tidak mempunyai masalah dengan imej baru pengacara Primadona itu.

Tahniah diucapkan buat Che Ta!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom